Lankakirja: tammikuuta 2009\nLähettänyt asarum klo 14.24 Ei kommentteja: Linkit tähän tekstiin\nKissanlelut piti blogata jo päiviä sitten, mutten ole saanut aikaiseksi. Idea lähti siitä, että mies osti pakkauksen kaupan leluja, joissa oli sisällä sellainen helisevä/ritisevä muovihiiri ja "turkkina" jotakin paperinarua tai vastaavaa kieritettynä ympärille. Näitä leluja Pessi kuljetteli ja nylki innoissaan ja keräsin sitten pari ehjää sisäkappaletta talteen. Lauantaina kaivoin esille toisen Noro-huivista ylijääneen jämäkerän ja punaisen ja oranssin Huopasen ja neuloin prototyyppejä.\nPienimpien hiirten sisällä siis on hiirenmuotoiset muovikappaleet ja niiden ympärille enemmän tai vähemmän löyhästi kerittyjä huopuvan langan pätkiä. Isomman hiiren sisällä on iso "pääsiäismunapallo" jonka sisällä on muutama iso helmi.\nHiiret on neulottu nenänpäästä häntään yhtenä suljettuna kappaleena ja sisältö on tietysti laitettu niihin ennen viimeisiä kavennuksia.\nKaikkein nätimmin huopui Noro Kureyon, mutta vähän kaikissa oli ongelmana se, että laitoin turhan kitsaasti lankaa sisälle ja muoviosat pääsivät liikkumaan hieman. Lankaa meni yhteensä n. 60 g laskujeni mukaan.\nJa ovatko lelut olleet kivoja? Eivät ilmeisesti ihan yhtä kivoja kuin kaupan vastaavat, mutta kyllä Pessi näilläkin leikkii. :D Momo on enemmän pallomieh...naisia, nämä olikin ihan täysin Pessille suunniteltuja leluja. ;)\nNeulevuosi 2009 on käynnistynyt mukavasti, vaikka langankulutus ei vielä olekaan kovin kummoinen. Sen sijaan minut on vallannut jonkinlainen lankahurmos ja uutta lankaa on parin viikon aikana kertynyt melkoinen kasa...\nTaka-alan ruskeat Maijat (3 kerää) ostin Lankaideasta, vaaleanpunaiset Polarikset (4 kerää) ovat äidin huivia varten ja Sportit (2 kerää vaaleanviolettia, 2 kerää luumunväristä) lisäkeriä vauvanpeittoon. Jitterbugit (2 vyyhtiä) tilasin suoraan Colinettelta - suosittelen, tulivat huomattavasti halvemmiksi kuin Suomesta ostettuina - kun ajattelin, ettei n. 230 g millään riitä polvimittaisiin palmikkosukkiin. Ensimmäinen vyyhti joululahjajittereitä on kuitenkin jo kulutettu melkein kokonaan ja kyllä se vain riitti yhteen sukkaan.\nLoput langat kotiutuivat eilen Ionalta, jossa oli pienimuotoinen lankavaihtokirppistapaaminen. Vein sinne itse 1175 g lankaa, joista takaisin toin 467 g (itse asiassa juuri ne langat, joille kyllä löytyy käyttöä varmasti, joten aika hyvin). Niiden lisäksi toin 745 g "uutta" lankaa. Pinkkiä Alfaa kerä, Lana Grossan Easya (2 kerää), yksi sininen Kitten Mohair, puuvillalankaa tiskirätteihin 63 g, harmaata merinoa 189 g, luonnonvalkoista hahtuvaa yksi Ruskovillan paketti (n. 100 g), terrakotan väristä hahtuvaa 68 g, Pirtin kehräämön oranssia liukuvärjättyä karstalankaa (?) n. 50 g ja murretun vihreää sukkalankaa, ilmeisesti Jussia, pieni kerä (58 g).\nSerkkuni kastetaan kuun lopussa ja olen päättänyt saada vauvanpeiton valmiiksi siihen mennessä. Pitää kahlata sitä varten vähän dvd-hyllyä läpi, muuten sen neulominen tuntuu hirveän tylsältä. Ajattelin myös saada vähintään em. palmikkosukat valmiiksi, niistä tulee sellaiset hameen kanssa pidettävät juhlasukat. ;) Fifiä en varmaankaan saa rykäistyä kuun loppuun mennessä, se olisi voinut olla kiva myös. Sukkien ja hameen lisäksi mietin paitaa, jonka voisi yrittää värjätä pesukoneessa dylonilla parin muun pienen vaatekappaleen kanssa.\nLähettänyt asarum klo 14.15 Ei kommentteja: Linkit tähän tekstiin\ntagit: kissanlelut, lankaa, shoppailua, sukat, vauvaneuleet\nFamous Blue Armwarmers\nMalli: Oma, suoraa putkea 30 2n\nLanka ja menekki: Novita Nalle, itsekoolattu, 89 g\nPuikot: Knit Picks Harmony sukkapuikot 3 mm 15 cm\nMuuta: Tein peukaloille kolon niin, että sopivassa kohdassa päättelin 1. puikon alussa (vasen) tai 4. puikon lopussa (oikea) 10 s ja seuraavalla krs loin saman verran silmukoita tilalle ja jatkoin mallineuletta loppuun asti.\nTarvitsin "ihan peruskämmekkäät" pakkasilmoille ja sellaiset sain. Näitä oli mukava tehdä ja lopputuloskin oli mieleinen. Yllätyin, että lanka raidoittui noin hyvin, vaikka silmukoita olikin yhteensä 80 per kerros. Kämmekkäitä on jo testattukin ja hyvin toimivat. :)\nLisäsin taas langankulutusta sivupalkkiin, laitoin sinne myös muutaman vähän keskeneräisen työn grammat ennen kuin unohdan, kyseessä ovat siis huovutetut kissanlelut, jotka pyörivät tällä hetkellä pesukoneessa. :D\nPiti laittaa jossain vaiheessa puikkoja myyntiin, mutta #neulonta oli nopeampi väylä, sillä suurin osa sukkapuikoista ns. meni jo. Jos jotakuta kiinnostaa, niin minulta löytyisi vielä ylimääräisiä (halpoja, Novitaa pääosin) metallipuikkoja: sukkapuikot kokoa 4 ja 5 mm, suorat puikot 4 mm ja ainakin parit pyöröpuikot, 6 mm 60 cm ja olisikohan samanpituiset 4 mm puikot myös. Kysellä voi kommenteissa tai vaikka sähköpostilla asaotus ät gmail piste com. :)\nLähettänyt asarum klo 19.09 Ei kommentteja: Linkit tähän tekstiin\ntagit: kissanlelut, kämmekkäät, myynnissä, valmistuneita\nMalli: Noro Striped Scarf (Brooklyntweed) [Ravelry]\nLanka ja menekki: Noro Kureyon sävyt 161 ja 173, yhteensä 183 g\nPuikot: 5 mm Knit Picks Harmony Optionsit (60 mm kaapelilla) <3\nNorohuivi valmistui juuri sopivasti pakkasille ja on jo testattukin, on lämmin ja ihana! Huuhteluainevedessä liottaminen auttoi, huivi pehmeni ihanaksi ja se on myös ihan sopiva, vaikka pituutta ei luultavasti yli kahta metriä tullut. Olisin käyttänyt koko 200 g lankaa, mutta yhdessä kerässä oli hassusti solmu loppupäässä, teen jämäkeristä varmaankin huovutettavan kissanlelun tai jotakin. Värit tulivat just kivasti esille, rakastan tätä! <3\nValmistuneisiin töihin liittyen olen päättänyt tänä vuonna kirjata ylös vähintäänkin langankulutukseni, luultavasti myös ostettujen lankojen (kilo)grammat. Langankulutuksen aion päivittää aina sivupalkkiin työn valmistuttua, ja myös Norohuivin grammat pääsevät vuoden 2009 kulutukseen, vaikka suuri osa huivista onkin neulottu viime vuoden puolella.\nElämäni ensimmäinen pitsihuivi! Siitä on tulossa Fifi III, ja lankana on Dropsin Alpaca (jonka värisävyä en edellenkään saa täysin onnistumaan kuviin). Hyvin on mennyt tähän asti, tosin pariin päivään en ole tuota neulonutkaan, sillä olen tikutellut television ja irkin ääressä jotain aivottomampaa.\n(Ja samalla jollekin muulle kuin itselle.) Vauvanpeitto, jonka olen päättänyt saada valmiiksi serkkuni ristiäisiin mennessä. Katsotaan miten käy... Reunoihin tulee ainaoikeinneuletta, vaaleampaa violettia paksumpia tasaisia raitoja ja ihan inspiksen mukaan ohuempia tummempia raitoja. Peiton saajan äiti oli ainakin ihan myyty kun vilautin työtä hänelle. :)\n...ja jotain jumalaista*. Lainasin kirjastosta Elsebeth Lavoldin Viikinkineuleet ja rakastuin! Aloitin heti itsevärjäämästäni Nallesta sukat, joihin tulee Vendelin kuvioraita sivuun. Kokeilin ensimmäistä kertaa myös ranskalaista kantapäätä ja rakastuin siihenkin. Ah ja voi!\n*Aion nimetä sukat Kuuttaren, Jumalattareni mukaan.\nJotain sinistä (ja ruskeaa)\nMtös toinen viimevuotinen värjäys, Famous Blue Raincoat, on päässyt puikoille. Ehdin irkissä luvata, että en aloita mitään aivotonta ennen kuin vauvanpeitto on valmis, mutta huomasin sitten tarvitsevani pitkät löysähköt joustinneulekämmekkäät. Kuvassa on melkein valmis vasen kämmekäs (yksi puikoista näyttää peukalonpaikan kuvassa), tällä hetkellä olen neulonut oikeaa kämmekästä jo 13 kerrosta. Silmukoita on 20 per puikko, mallineule 3o 2n, ei kavennuksia tai muuta ylimääräistä. Vain aie saada helpot ja nopeat kämmekkäät pakkaspäiviksi. :)\nOn myös jotakin suunnitteilla, mutta niistä myöhemmin :D ainakin yhdet sukat ja kahdet kämmekkäät pyörivät mielessä. Jos vain saisin yhden vuorokauden lisää viikkooni niin ehtisin toteuttaakin. ;)\nLähettänyt asarum klo 21.59 Ei kommentteja: Linkit tähän tekstiin\ntagit: huivit, keskeneräistä, kämmekkäät, neulekirjat, sukat, suunnitelmia, valmistuneita, vauvaneuleet\nEdit: pientä fiksailua, lisätty yksi linkki loppupäähän merkintää.\nEnsin hieman historiaa. Äitini ja molemmat isoäitini ovat kunnon käsityöhirmuja, äiti on virkannut useammatkin verhot, varmaan tuhat pitsiliinaa ja ainakin kymmenkunta isoa tai vähän pienempää päiväpeittoa. Äidinäiti neulonut niin puseroita kuin sukkia ja lapasiakin, viimemainittuja jopa myyntiin asti ja hänen kädenjälkiään on mm. yhden yhdysvaltalaisen naisten jääkiekkojoukkueen jaloissa (sukkina siis). Isän äiti on myös neulonut paljon.\nMinä tunsin olevani täysin tumpelo, mitä tulee käsitöihin. Isän äiti opetti minulle lapsena oikean silmukan ja pari ainaoikeinhuivia syntyi jämälangoista. Äidin kanssa teimme lapasia vähän vanhempana, en saanut niitä koskaan valmiiksi, mutta muistan, että jälki oli aika miellyttävää kuitenkin. Virkkasin jotain pientä aina välillä, mutta en kauheasti pitänyt käsitöistä. Koulussa valitsin teknisen työn, sillä en tullut toimeen ompelukoneiden kanssa. Viidennellä luokalla kuitenkin jouduin väärinkäsityksen vuoksi takaisin tekstiilityöhön, ja sain siitä ikuiset traumat tehdä jotakin housujen lyhennyksiä kummempaa koneella.\nJoskus lukiossa sitten löysin punamustaa Novitan Rustikaa Aholaidalta, ja koska se sävyltään sopi yksiin hiusteni kanssa, ostin sitä kaulaliinaa varten. Neuloin ainaoikeinhuivia pitkään, ostin aina välillä lisää lankaa ja neulomus seurasi minua myös Tampereelle, kun Kauppiksen ensimmäisenä vuonna muutin tänne.\nJoskus 2006-2007 talvella muistin tuon huivin ja totesin, että eihän siihen tarvitse enää kuin muutaman sentin ja päättelyn. Huivista tuli ihan käytettävä, joskin kissa söi siihen reikiä myöhemmin. Sattumalta löysin sitten virkkausohjeen kettupipoon ja käytin lopun langan siihen. Setti oli valmis (tai niin luulin). Myöhemmin myin kettupipon, mutta voisin tehdä samanlaisen vielä uudestaan jos löydän kivaa lankaa. :)\n2007 keväällä, suunnilleen muuton aikoihin, löysin vielä pari kerää Rustikaa kätköistäni, etsin Käspaikan sivut ja neuloin kämmekkäät, jotka varmaankin sinetöivät lopullisesti hurahdukseni neulomiseen. Kämmekkäitä syntyi lisääkin kesän aikana. Samoin neuloin kesällä Mambosta raitahupparia, joka jäi ikuisesti keskeneräiseksi ja langat ovat nyt purettuina kätköissäni.\nSyksyllä törmäsin Tuin blogin kautta Sukkasatoon juuri samoihin aikoihin, kun olin neulomassa ensimmäisiä sukkiani. Päätin liittyä mukaan ja samalla totesin, että ei se sukkien neulominen niin kamalaa olekaan. Neuloin perheelle sukkia joululahjoiksi, osan valmistuminen tosin jäi tammikuulle...\nMitä sitten 2008? Ensinnäkin olen oppinut neulomisesta paljon. Olen oppinut neulomaan palmikkokaavioista ja pitsikaaviosta - kummastakaan ei ole kuvamateriaalia tähän hätään, sillä molemmat työt joutuivat purun alle vääränvärisen langan vuoksi, ja yksi palmikkosukkaprojekti on vielä niin kesken etten ole kuvannut sitä. Opin rakastamaan lankaa ja vierailemaan muuallakin kuin Vapaassa Valinnassa langan perässä. Opin myös napinläven ja sukan aloittamisen kärjestä sekä kolme uutta kantapäätä.\nTutustuin puisiin sukkapuikkoihin ja rakastuin niihin, samoin kuin Knit Picksin Harmony Options -pyöröpuikkoihin. Muutenkin osoitin erityistä huomiota työvälineiden valintaan, ja minulle onkin kertynyt aika kasa Addin pyöröjä, Novitan vastaavia en ole koko neuleurani aikana ostanut yli kymmentä.\nNeuloin yhden neuletakin, jonka purin myöhemmin. Aloitin paria muutakin, ennen kuin tajusin ylösalaisneuleen systeemin. Koin keväällä sukka-ahdistuksen, josta olen jo parantunut onneksi. Löysin pitsihuivit ja ostin langat sellaisiin. Kasvatin lankavarastoni koon muutamasta hassusta kerästä yli kahteentoista kiloon.\nKaikkia neuleita en ole laittanut kirjanpitoon, harmi kyllä, mutta voisin lukujen sijasta esitellä muutaman lempineuleeni.\nNovitan Karusellista virkattu meduusa, jolla on I-cord-lonkerot (kymmenen).\nHäntä - ja ylipäänsä koko Schatten-asu. :D\nParhaat sukat ovat Talvikuninkaat, seiskaveikka moniraitaa. Vaikka ovatkin tosi kuumat ja palmikot tekevät niistä napakuudessaan vielä paksummat, näistä tuli tosi kivat. :)\nParhaat lapaset, Momo-lapaset. Itse asiassa ainoat tänä vuonna itselleni tekemäni. :D Mutta nämä on kyllä ylipäänsä parhaat tekemäni lapaset.\nKivoin, vaikkei ehkä käytetyin, päähine, Mad Hare Hat. Tein kesällä, joten sille ei heti ollut käyttöä, ja kylmien ilmojen saapuessa halusinkin sinisen kissapipon, mutta kivempi tämä on silti. Ehkä kevään suojasäille. :)\nJa sitten *rumpujen pärinää* kaiken kaikkiaan mielestäni paras ja ihkuin tekemäni neule:\nPupunkorvaslipoveri Fluff Bunny. Omasta päästä, ensimmäinen koskaan tekemäni slipoveri (tai ylipäänsä isompi neule), jonka olen saanut valmiiksikin. Kitten Mohairia, jota metsästin vaikka mistä kun se olikin lopetettu väri. Lanka riitti oikein hyvin (kahdesta eri paikasta ostetut langat olivat jopa samaa värjäyserää), ja hätävaraksi ostettu vanhemman värjäyserän selvästi tummempi Kitten jäi koskemattomaksi. Onnistuin mielestäni myös hyvin saumojen ompelussa, silmukoiden poimimisessa huppua varten ja korvien ompelussa. Tämä on ollut keväällä ja syksyllä aika paljon käytössäkin ja korvat ovat saaneet ihailua osakseen. :)\n(Kyllä, tykkään korvista ja niitä tullaan näkemään neuleissani tulevaisuudessakin. ;))\nVuonna 2009 aion kohdata yhä uusia haasteita. Eilen uudenvuoden sosiaalisuuksista toipuessani neuloin yhden (ison) mallitilkun ja purin aloittamani raglanhihaisen hupparin (koska en ollutkaan varma väristä ja olin tehnyt lisäykset rumasti). Tänään kerin langan Revontuli-huivia varten. Aion neuloa tänäkin vuonna "aivottomia" raitasukkia ja kissapipoja, mutta niiden vastapainoksi sitten pitsihuiveja, palmikoita, ainakin yhden ylösalaisintakin sekä ainakin napitettavat sukat ja kämmekkäät. Lisäksi aion värjätä lisää lankaa itse. Aion myös päästä eroon metallisista sukkapuikoistani sekä ainakin Novitan pyöröistä (luultavasti myös osasta Addin pyöröjä), mutta siitä lisää myöhemmin.\nOikein paljon onnea ja lankaa ;) vuodelle 2009!\nLähettänyt asarum klo 17.43 2 kommenttia: Linkit tähän tekstiin\ntagit: historiaa, lapaset, muut, pipot, slipoverit, sukat, työvälineet, yhteenveto


Rovaniemen Matkailu & Markkinointi Oy. Ranuan palvelusopimus / seurantaraportti Matkailun alueorganisaatiotoiminta - PDF\nRovaniemen Matkailu & Markkinointi Oy. Ranuan palvelusopimus / seurantaraportti Matkailun alueorganisaatiotoiminta\nDownload "Rovaniemen Matkailu & Markkinointi Oy. Ranuan palvelusopimus / seurantaraportti 1.1.-31.3.2014. 3. Matkailun alueorganisaatiotoiminta"\n1 THE OF FI C IAL HO ME T O W N OF S AN T A C L AU S ' Rovaniemen Matkailu & Markkinointi Oy Ranuan palvelusopimus / seurantaraportti Ranuan ja Rovaniemen matkailuneuvonta Vuoden ensimmäisen neljänneksen aikana matkailuneuvonnan kävijämäärä oli asiakasta. Kävijämäärä laski 3 % verrattuna edellisvuoden raportointikauteen. Eniten asiakkaita saapui Kaukoidästä (24 %), Ranskasta (20 %) ja Espanjasta (9 %). Suomalaisten osuus oli 7 %. Huomattavimmat muutokset olivat ranskalaisten matkailijoiden määrän kasvu (32 %) ja venäläisten matkailijoiden määrän lasku (-38 %) edellisen vuoden vastaavaan aikaan verrattuna. Matkailuneuvonnassa tehtiin esitepostituksia tammi-maaliskuussa n kpl (laskua edelliseen vuoteen 10 %). Sähköpostitse ja sosiaalisessa mediassa tapahtuvan asiakasneuvonnan kontaktimäärä oli 689 (laskua edelliseen vuoteen 6 %). Matkailuneuvonnan välitysmyyntiä kertyi tammi - maaliskuussa yhteensä samaa tasoa edellisvuoden kvartaaliin verrattuna ) ja brändituotteiden laskua edelliseen vuoteen 7 %). Matkailuneuvonta palveli asiakkaita loppiaiseen asti sekä Talviuinnin MM-kilpailujen aikana arkisin klo 9-18, viikonloppuisin klo Muutoin neuvonta on palvellut asiakkaita arkisin klo Hallinto ja strategiatyö Raportointijakson aikana matkailun yhteismarkkinointiin liittyi 5 uutta yritystä : Zirinette Oy ( N oolan- myymälä), Bestdone Oy (Bliss Adventure), Harmonia - yoga&nature, Arctic Light Hotel Oy, Kalant Oy (HopLop). Osakasyritysten lukumäärä on nyt yhteensä 156 kpl. Yhtiön toimesta on osallistuttu aktiivisesti Lapin lentoliikenteen kehittämisen strategiatyöhön (väliraportin kommentointi) alueen edunvalvonnan näkökulmasta sekä lentoyhteysneuvotteluihin. 3. Matkailun alueorganisaatiotoiminta Saavutettavuuden kehittäminen Lentoyhteysneuvotteluja käytiin kahden toimijan kanssa (Snowbird ja jet2.com) alueen saavutettavuuden edistämiseksi. Englantilaisen jet2.com:n kanssa neuvotteluissa on charter-tuotannon avaaminen talvikaudelle Finnairin kanssa toteutettiin helmikuussa globaalin myyntiyksikön koulutus, jossa eri markkina-alueiden myyntipäälliköt perehdytettiin Rovaniemen ja Ranuan matkailupalveluihin. Lisäksi Finnairin kanssa toteutettiin yhteistyössä Lapin lentojen markkinointitilaisuudet Iso-Britannian (Lontoo ja Manchester) sekä Ranskan (Pariisi) parhaille myyjille. Tapahtumaan osallistui Rovaniemen M&M:n tai yritysedustus. Messut, markkinointi - ja myyntitapahtumat Matka ja Meet 2014 Rovaniemi ja Ranua osallistuivat yhteisosastolla Matka2014 -messuille Helsingissä sekä Meet Finland -workshopiin yhteistuotteilla Matkamessuille toteutettiin joulubrändinmukainen Rovaniemen yhteisosasto, jossa mukana n. 40 yritystä Rovaniemeltä ja Ranualta. Yleisöpäivien osalta huomattavaa oli kasvanut kiinnostus Rovaniemeä kohtaan. Aiempaa useammalla osastokävijällä oli myös selkeä suunnitelma alueelle matkustamisesta. 1\n2 THE OF F I CI A L HO ME TO W N OF SA NTA C L A US Lontoo - kolmen maan yhteisworkshop Alueellinen kohdemarkkinointi käynnistyi Visit Finlandin järjestämällä Lontoon workshopilla tammikuussa. Kohderyhmänä workshopissa olivat keskisuuret ja pienet, profiloituneet vapaa-ajanmatkanjärjestäjät. Alueen tunnettuus ja profiili brittimarkkinalla on suurien matkanjärjestäjien tuotannon mukainen. W orkshoppiin osallistuneet matkanjärjestäjät ovat kiinnostuneita tekemään tuotantoa Rovaniemelle, mutta eri kärjin ja lähestymistavoin kuin nämä suuret matkanjärjestäjät. Tuotteet jotka erityisesti kiinnostavat kyseisiä matkanjärjestäjiä: -Joulupukin Pajakylän-paketit yksilömatkailijoille - Lumi- ja jäätuotteet ja niihin revontulet yhdistettynä (arktisuus) - Kulttuuri ja hyvinvointi - Kesän kulttuuri- ja luontoviikkopaketit - Ranua päivä kohteena Rovaniemeltä ja omana viikko-pakettina (talvi) Saadun palautteen mukaan hyvinvointituotteita ja kulttuurituotteita kaivataan yksilömatkailijoille (aiemmin saatavilla vain ryhmille) ympäri vuoden. Rovaniemen kulttuurin yhteislippu on hyvä esimerkki yksilömatkailijan tuotteesta. Suomalainen sauna- ja ruokatuote eivät vielä löydy matkailijan ostettavaksi kovin helposti ja niiden tuotteistusta tulisi kehittää mm. Ranua-yhteistyössä (Perä-Pohjolan Kehitys Oy:n hankkeet maaseutumatkailuyrityksille). Matkanjärjestäjät toivovat ravintolasuosituksia tai "ravintola-viikko-ohjelmaa" asiakkailleen. Mediavierailut Raportointikauden aikana Ranualla vieraili kolme kansainvälistä mediaryhmää: Thema Media Belgiasta, Moms and Tots Irlannista ja Scarlett Lifestyle Magazine Iso Britanniasta. Ranualla vierailleet mediat olivat tyytyväisiä matkan antiin (oheisohjelmat, majoitus & henkilökohtainen palveluasenne) ja Ranuan palvelut koettiin kiinnostaviksi sekä sopiviksi medioiden kohderyhmille. Ranuan osalta viipymää kohteessa on kasvatettu, jotta palveluihin ehditään tutustua paremmin ja niitä ehditään kuvata. Päivävierailu eläinpuistossa ei enää riitä, vaan myös media-asiakkaat viipyvät yön yli. Rovaniemellä vieraili kauden aikana yhteensä 16 kansainvälistä mediaryhmää 14 eri maasta. Edellisvuonna alueella vieraili 9 mediaryhmää, joissa mukana edustajia 21 eri mediasta (41 henkilöä). Kauden merkittävin vierailu oli kiinalaisen superjulkkiksen Lin Yilunin matka Rovaniemelle. Hänen mukanaan oli neljä median edustajaa sekä kymmenhenkinen tasokas businessdelegaatio. Lin Yilun on Kiinassa hyvän maineen omaava ja erittäin seurattu taiteilija. Hän on mm. laulaja, näyttelijä, kirjoittaja, hyväntekeväisyys aktiivi ja tv-kokki. Rovaniemen vierailun aikana Lin Yilun nimitettiin Joulupukin Kammarissa järjestetyssä yksityistilaisuudessa Joulupukin lähettilääksi Matkailun edistämiskeskuksen toimesta. Talviuinnin MM -kilpailujen mediavierailut Tapahtuma toteutettiin yhteistyössä Ounasvaaran Latu Ryan kanssa. Kilpailuun osallistui lähes 1400 uimaria 35 eri maasta. Tapahtuma sai laajaa näkyvyyttä sosiaalisessa mediassa sekä kansainvälisessä mediassa. M&M:n tehtävänä oli hoitaa tapahtuman ulkoinen viestintä ja markkinointi, oheisohjelmat, seremoniat ja mediaohjelmat. Nämä tehtävät hoidettiin ennakkosuunnitelman mukaisesti. Lisäksi tapahtuman aikana jouduttiin hoitamaan kriisiviestinnän tehtävät sekä kilpailun operatiiviseen johtamiseen liittyviä tehtäviä. Talviuinnin MM-kisojen yhteydessä toteutetut kisa-ja oheistapahtumat menivät hyvin ja tarkoituksen mukaisesti. Uimareita ja heidän seuralaisiaan oli tapahtumissa ennakoidusti. Tapahtumaan ilmoittautui ennakkoon 12 kansainvälistä mediaa kahdeksasta eri maasta. Mukana oli televisioryhmiä, lehtitoimittajia, valokuvaajia sekä radiotoimittaja. Medioille järjestettiin virallinen ohjelma Ohjelma painottui kisojen seuraamiseen ja sen virallisiin oheisohjelmiin. Lisäksi tarjottiin matkailullisia ohjelmia esim. Culture tour ja vierailu Joulupukin Pajakylään. Tapauskohtaisesti mediavieraille räätälöitiin myös erityisaktiviteetteja. Tapahtuman aikana akkreditoitui lisäksi 12 eri mediaa (Suomi, Ruotsi, Viro, Venäjä, Itävalta ja Kiina), jotka toimivat itsenäisesti pääasiassa valokuvaten, videoiden ja kirjoittaen verkkojulkaisuihin tapahtumasta. Tapahtumaan osallistuvien medioiden kautta Rovaniemen imago arktisena tapahtumakaupunkina ja kiinnostavana matkakohteena vahvistui. Mediavieraat olivat erittäin tyytyväisiä järjestelyihin, Rovaniemen tarjontaan ja itse kisatapahtumaan. Kiitosta sai erityisesti mahdollisuus kuvata uintia ja uimareita kisa-altaan välittömässä läheisyydessä. 2\n3 THE OF FI C I A L HO ME TO W N OF SA NTA CL AUST SoMeT14EU - sosiaalisen median symposium Rovaniemi valittiin ja vahvistettiin Facebook-äänestyksen perusteella isäntäkaupungiksi huhtikuussa järjestettävään Social Media Tourism Symposiumiin. M&M osallistui tapahtuman valmisteluihin sekä markkinointiin sosiaalisessa mediassa Matkailun asiantuntijatehtävät ja edunvalvonta: Lapland - the North af Finland -hanke Alkuvuoden toimenpiteinä on ollut talvikampanjan suunnittelu kohdemarkkinoille sekä mediamatkat. Culture Finland -kulttuurimatkailun alueellinen kehittämistyö hankkeeksi CF - aluetyötä on hoidettu Pohjois-Suomen osalta osana aluemarkkinointityötä. Yhteistyössä Rovaniemen kaupungin kanssa on OKM:ltä haettu kehittämisresurssia työn jatkamiseksi Lappi&Koillismaa - saralla. Rahoituspäätöstä odotellaan kesän jälkeen saapuvaksi. Kumiseva Hanki M & M on os allistunut as iantuntijana Kumiseva Hanki- tuotannon markkinoinnin ja vies tinnän s uunnitteluun. T a- voitteena on saada tuotanto riittävissä ajoin myös kansainvälisille myyjille tuotantoon ja aktiivisesti mukaan alueen yhteis markkinointiin. Jäämerentien kesämatkailun kehittämishanke Kesämatkailun kehittämishanke on tuottanut markkinointi- ja infomateriaalia alueen kesämatkailun tarpeisiin sekä sähköisiin että perinteisiin kanaviin. China Techological Visits -hankkeessa toteutettiin videokuvaukset Rovaniemen vahvuuksiin liittyen (2 videota, toinen matkailullinen toinen vientiin liittyvä). Hankkeen loppuvaiheessa on lisäksi viimeistelty verkkosivuja ja yritysten esittelytekstejä. 4. Matkailumarkkinointi Matkailutuotteiden markkinointi Yritykset päättivät jatkaa Rovaniemen Kesäpassin toteuttamista myös kesällä Uutuutena alueen yritykset koordinoivat heinäkuun ajaksi Kesäpassi-bussin, joka kiertää maanantaista lauantaihin kohteiden välillä. Kesäpassin ostaneet perheet saavat kulkea bussilla ilmaiseksi ja muut voivat ostaa siihen päivälippuja. Kesäpassi-bussi tarjoaa erinomaisen mahdollisuuden matkustaa Ranualle välisenä aikana. Internet - ja sosiaalisen median markkinointi Venäjälle Venäjänkielisen sosiaalisen median työ käynnistettiin Alexander Kuznetsovin kanssa Ranuan näkyvyyden kehittämiseksi ja linkittämiseksi tiiviimmin Rovaniemen palvelutarjontaan. Yhteistyöhön kuuluu Vkontakte-sivun ylläpito ja viikoittain 3-5 päivitystä riippuen sesongista. Lisäksi vastataan asiakkaan kysymyksiin ja suunnitellaan VKsivuston kehittämistä. Matkailun ja markkinoinnin verkkopalvelut (visitrovaniemi.fi) Verkkouudistustyö on jatkunut teknisten parannusten, toiminnallisuuksien kehittämisen sekä suomen ja venäjän käännösten parissa. Vuoden 2014 ensimmäisellä neljänneksellä on verkkopalvelujen osalta edelleen käynnissä siirtymävaihe eli käytössä on kaksi sivustoa ja järjestelmää. Kahdesta järjestelmästä johtuen kvartaalin tilastoissa saattaa olla jonkin verran näistä aiheutuvia virheitä. Verkkosivuston uudistamista on jatkettu vuoden ensimmäisellä kvartaalilla suomenkielisen käännöksen ja teknisen kehitystyön parissa. Tavoitteena oli avata suomenkielinen sivusto maaliskuun loppuun mennessä, mutta avaaminen siirtyi teknisten haasteiden vuoksi. Seuraavina kieliversioina avataan venäjä toukokuun alussa ja japani touko-kesäkuun vaihteessa. Loput suppeammat kieliversiot toteutetaan vuoden 2014 aikana: kiina, ranska, saksa, italia ja mahdollisesti korea. Uudistukseen kuuluvat shop.visitrovaniemi.fi ja - sivustot. Verkkopalvelun seurannan tunnusluvut liitteessä 1. 3\n4 Rovaniemi THE OF F I C I A I HO ME T O W N OF S A NTA C L A OS Kokous - ja kongressimatkailun (MICE) markkinointi ja majoituspalveluiden markkinointi Kotimaan markkinoinnin osalta Rovaniemi Congresses osallistui alkuvuonna seuraaviin messutapahtumiin: *Lääkäripäivät näyttely *Matkamessut ammattilaispäivät yhdessä matkailuyritysten kanssa *Kongressimessut yhdessä matkailuyritysten kanssa Kongressimessuteemalla toteutettiin lisäksi sähköinen ennakkomarkkinointikampanja. Tapahtumia varten päivitettiin Rovaniemi Congresses -tuote-esite. Rovaniemi Congresses verkkosivut Verkkosivun sisältöä on linkitetty tarjouksiin ja asiakaskirjeenvaihtoon ja sivustosta saatu palaute on ollut positiivista. Verkkosivuston suorat tuotelinkit palvelevat päivittäisessä myyntityössä hyvin. Kevään aikana sivustolle lisätään palvelukortteja ja tehdään päivityksiä mm. kuviin ja esimerkkiohjelmiin. Uutta suomenkielistä rovaniemicongresses.com - sivustoa on työstetty ja sivuston julkaisu tapahtuu huhtikuun aikana. Sosiaalinen media Rovaniemi Congresses facebook-sivulla postattiin aktiivisesti kauden tärkeimpiä tapahtumia (WSWC2014, SoMeT, Convene). SoMeT14EU -sivun tykkääjämäärät ovat kasvaneet 67 henkilön verran (yhteensä 1812 fania) ja tapahtuman jälkeen tykkääjät tulee ohjata joko Rovaniemi Congresses tai VisitRovaniemi -tykkääjiksi. Postauksia seuraa jakamisen ja tykkäämisen ansiosta huomattavasti laajempi yleisö kun sivun varsinaiset fanit. RC:n Linkedln -sivu on edelleen perustamatta johtuen rovaniemi.fi -domainista (ei vastausta tai kannanottoa kaupungin verkkoviestintävastaavalta asiaan). Kokous- ja kongressituotteen tuotekehitys Alueelliselle tuotekehitykselle ja tuotteistamiselle on tarvetta. Rovaniemen kohderyhmät ovat muuttumassa alan murroksen myötä. Joulu ja talvi tunnetaan Rovaniemeltä hyvin, mutta uudempaa tuotantoa kaivataan chartertuotannon väistyessä. Joulu ja talvi kaipaavat edelleen tuotekehitystä ja lumeton kausi lisää tuotteistamista. MICE-sektorilla kaivataan kokoustuotteita jotka vastaavat kansainvälisen asiakkaan odotuksia. Esimerkiksi "24 hrs hotel-meeting package". MTIn "Matkailun tuotekehityksen kansainvälistyminen" - hankkeen kautta RC voi hyödyntää hankkeen benchmarkkaustuloksia ja muuta materiaalia mm. omassa tuotekehitysworkshopissaan syksyllä Mallina sovelletaan Ruotsin "100 tuotetta" -tuotekehitysmallia. Ranuan oma tuotteistusworkshop järjestetään kesäkuun alussa. Kongressimyynti Kokousmarkkinointi on tuonut uusia asiakkuuksia terveysmatkailuteemaan liittyen. Lääkäripäivien ja Kongressimessujen yhteydessä toteutettiin henkilökohtaiset myyntikäynnit lääkealan yrityksiin ja yhdistyksiin (esim. Orion Oyj, Pfizer Oy). Myyntikäyntien toteutusta jatketaan edelleen Q2 aikana. Muita merkittäviä toteutettuja kokouksia: Pohjolan Osuuspankin henkilöstöpäivät, Stora Enso Oy:n asiakastilaisuus, Arktisen yhteistyön seminaari (UM ja Rovaniemen kaupunki) ja Lapin lennoston kansainväliset vieraat. PCO-palveluita myytiin kahdelle tapahtumalle. Valmistelussa ovat lisäksi seuraavat asiakastilaisuudet : LAL ry:n liittokokous 2015, Kiinteistöliitto ry:n liittokokous 2015, TeliaSonera Oyj:n assistenttien kokous syksyllä 2014, Hämeen ELY-keskuksen PCO-palvelupyyntö ja Rovaniemen Kehitys Oy / SEKES kesäpäivät PCO-palvelupyyntö. Tulevalle talvelle on lisäksi kaksi merkittävää MICE-ryhmää alustavin varauksin sekä muita uusia asiakkuuksia. Lisäksi toteutuksen alla on uusi ryhmäsarja kesälle *Kauden kokoustalokohtoinen myynti (toteutuneet, peruutetut, tiedustelut): -Arktikum: 0 kpl / 0 % -Kaupungintalo: 12 kpl / 28 % -Lapin yliopisto: 1 kpl / 2 % -Lappia -talo: 0 kpl / 0 % (remontissa) -Lappi Areena: 0 kpl / 0 % -Borealis / Lapin AMK: 0.5 kpl / 1 % -Tulkkauslaitteet: 0 kpl / 0 % -Hotellit ja muut: 27 kpl / 63 %. 4\n5 THE O F F I C I AI HO ME T O W N OF SAN TA CL AUS - *Kauden myynti yhteensä (toteutuneet, peruutetut, tiedustelut): -42 kpl -toteutuneet: 26 kpl / 63 % -peruutetut: 9 kpl / 21 % -tiedustelut: 7 kpl / 16 % *Kaupan kansainvälisyysaste 29 % Edellisen vuoden kvartaalin toteuma oli yhteensä 53 kpl, joista toteutuneita 37 kpl (toteumaprosentti 70 %). Convene 82B-workshop Rovaniemi Congresses osallistui Viinan Convene-workshopiin. Kohderyhmänä MICE-ostajat Euroopassa ja Venäjällä. Myyjinä Baltian, Suomen ja Ruotsin yritykset. Rovaniemi erottui jo viime vuonna kohdetarjonnassa edukseen monipuolisuutensa kautta. Convene-tapahtumasta saadun palautteen pohjalta Ranua toimii parhaiten pienille ryhmille tai suurempien Rovaniemellä majoittuvien ryhmien päiväkäyntikohteena. Erikoisuudet kuten "Date with a Polar Bear" tai "Visit wolves-enclosure" toimivat vetonauloina kokous ja kongressi-asiakkaalle joka hakee erikoista palvelua tai kohdetta tai päänumeroa tapahtumalleen. Amsterdam & Haag myyntikäynti Finnairin isännöimissä myyntitapahtumissa esiteltiin Finnairin lentoyhteyksiä Lappiin (Rovaniemi ja Kuusamo) ja myytiin Rovaniemeä. Yleisesti ottaen matkanjärjestäjät tuntevat Rovaniemen kärkituotteet, joten nyt painotus oli uusissa ja tuntemattomammissa palveluissa, joille oli selkeä kysyntä erityisesti kesän osalta: Arctic Light Hotel, Arctic Snow Hotelin lasi-iglut, Lapin Kamariorkesterin konsertit ja kolmen talon kulttuuripassi, Lapin Safareiden Luondu -tuotteet, Moose watching -retket kesällä ja Ranuan paketit. 5\n6 THE OF FI C IAL HO ME T O W N LIITE 1) Verkkopalveluiden tunnusluvut UUSI Käyntimäärä uudella englanninkielisellä visitrovaniemi.fi -verkkosivustolla oli yksilöityä kävijää. Käyntejä oli kaikkiaan kpl. Kaikesta s ivustolle ohjautuvasta liikenteestä 40,8 % tulee hakukoneiden kautta, 35,1 % viittausliikenteen kautta, 20,7 % suorana liikenteenä ja sosiaalisena liikenteenä 3,5 %. Top10 -maat (järjestyksessä) ovat Suomi, Iso-Britannia, Italia, Saksa, Ranska, Yhdysvallat, Venäjä, Espanja, Australia ja Hollanti. -sivuston kiinnostavimmat sisällöt Uudella sivustolla kiinnostavat seuraavat sivut: 1) Etusivu 2) Santa Claus (myös ohjaa suoraan tälle sivulle) 3) Activities 4) Where to sleep 5) Sights & Attractions 6) Northern Lights 7) How to get here 8) Chistmas & Santa Claus (Nähtävyydet osiossa) 9) Events 10) How to get around Uuden -sivuston liikenteen lähteet: Neljännellä kvartaalilla liikenteen lähteet: viittaavat sivustot 35,1 %, hakukoneet 40,8 %, suora liikenne 20,7 % ja sosiaalinen liikenne 3,5 %. Googlen kautta sivustolle ohjautui käyntiä (37,9 % kaikesta sivuston liikenteestä). Suosituimmat hakusanat hakukoneissa olivat rovaniemi, visit rovaniemi, rovaniemi finland ja lapland finland. Viittaavissa sivustoista suurin osa liikenteestä tuli rovaniemi.fi -sivustolta (6 254 käyntiä). Toiseksi merkittävin liikenteen lähde viittaavista sivustoista oli santaclausvillage.info (2 716 käyntiä), visitfinland.com (2 181 käyntiä), santaclausvillage.jp (691 käyntiä) ja facebook.com (678 käyntiä). Uusi (englanninkielinen) Käyntimäärä uudella englanninkielisellä rovaniemicongresses.com -verkkosivustolla oli 882 yksilöityä kävijää. Käyntejä oli kaikkiaan kpl. Kaikesta sivustolle ohjautuvasta liikenteestä 42 % tulee hakukoneiden kautta, 44,7 % viittausliikenteen kautta ja 11,6 % suorana liikenteenä. Top10 -maat (järjestyksessä) ovat Suomi, Brasilia, Ranska, Saksa, Iso-Britannia, Espanja, Yhdysvallat, Italia, Hollanti ja Kanada. Uudella sivustolla kiinnostavat seuraavat sivut: 1) Etusivu 2) Downtown Rovaniemi (kaupungin kokoustalot) 3) Meetings 4) Experiental Rovaniemi (elämyskokoukset) 5) Congresses 6) Programs 7) Ali Venues 8) Hotel Meetings Rovaniemi (hotellikokoukset) 1\n7 Roaniemi T H E O F F I C I A L N O M E T O W N O F S A N T G [ i G N c MUUT KIELIVERSIOT FI (vanha sivusto) WWW. VISITROVANIEMI.FI Käyntimäärä vanhalla visitrovaniemi.fi -verkkosivustolla (osoite rovaniemi.visitrovaniemi.fi) 1.kvartaalin aikana oli yksilöityä kävijää. Käyntejä puolestaan oli kpl. Kaikesta sivustolle ohjautuvasta liikenteestä 46,6 % tulee hakukoneiden kautta, 30, 3 % viittausliikenteen kautta, 18, 4 % suorana liikenteenä ja sosiaalisena liikenteenä (sosiaalisesta mediasta tuleva liikenne ) 4,7 %. Top10 - maat (järjestyksessä ) ovat Suomi, Venäjä, Saksa, Ranska, Italia, Espanja, Iso-Britannia, Ruotsi, Viro ja Sveitsi. Vanhan www. visitrovaniemi.fi -sivuston kiinnostavimmat sisällöt Suosituimmat s ivut 1. kvartaalilla olivat winterswimming2014 -teemas ivut eli T alviuinnin MM- kis ojen viralliset s ivut. Näiden sivujen käynnit nostivat koko sivuston kävijämäärää. Suomenkielisillä sivuilla kiinnostivat majoitus (4482 käyntiä), käyntikohteet (4075 käyntiä) ja tapahtumat (2682 käyntiä). Muiden kieliversioiden suosituimpia sisältöjä ovat olleet: ranskankielinen etusivu (5346 käyntiä), saksankielinen etusivu (4504 käyntiä), italiankielinen etusivu (3975 käyntiä), venäjänkielinen etusivu (3425 käyntiä) ja espanjankielinen etusivu (2881 käyntiä). Rovaniemen Matkailu & Markkinoinnin Twitter -tili oli aiemmin valjastettu lähinnä uutisten ja medianäkyvyyden jakamiseen. Tammikuun 2014 lopussa tiliä alettiin kuitenkin käyttää aktiivisemmin päivittäiseen kommunikointiin Rovaniemen ja Ranuan matkailubrändin edistämiseksi. Sekä Rovaniemeltä että Ranualta on pyydetty tietoa matkailualan käänteistä ja tapahtumista, ja Ranuan eläinpuistolta tulleet karhunpentu-materiaalit ovatkin olleet suosittuja Twitterissä, keräten keskimäärin puolet enemmän uudelleentwiittauksia ja suosikiksi asettamisia kuin keskivertopäivitykset. Vuoden 2014 ensimmäisen kvartaalin aikana tilin seuraajamäärä kasvoin n. 1100:sta 1 300:aan. Twiittejä tehtiin kvartaalin aikana n Vuoden ensimmäisellä neljänneksellä Facebookin VisitRovaniemi.fi - sivuston fanimäärä on jatkanut tasaista kasvuaan. Maaliskuun loppuun mennessä tykkääjiä oli jo 9555 (uusia tykkäyksiä 455 kpl 1. kvartaalin aikana). Vuoden alussa määriteltiin FB-sivulle oma suunnitelma, jossa etukäteen määriteltiin päivitettävät teemat kuvineen ja linkkeineen. Myös muuttuvat ja ajankohtaiset aiheet on huomioitu sivua päivitettäessä. Suunnitelman toteuttaminen on onnistunut hyvin ja tuottanut sivustolle sisältöä tasaisesti n. 3-5 krt / vko. Suosituinta sisältöä ovat kuvat, joten omaan kuvatuotantoon ja ajankohtaiseen kuvamateriaaliin on panostettava. Ensimmäisen kvartaalin aikana ei toteutettu mainoskampanjoita tai muitakaan mittavia F13-toimenpiteitä. Kasvu on siis peräisin luonnollisista lähteistä hyvän sisällön avulla. Yhteensä RovaniemiOfficial -kanavan videoita on katsottu yhteensä kertaa (vuoden kvartaalin loppuun mennessä oli kertaa) ja tilaajia kanavalla on 199 kpl (+ 19 kpl kvartaali 1/2014). Tavoitteena on lisätä kanavalle videoita säännöllisesti ja kustannustehokkaalla tavalla. Viimeksi kanavalle on lisätty kaksi Arctic Lapland Rally videota sekä Rovaniemen Kehityksen toteuttama kesävideo Napapiirin retkeilyalueelta. 2


Pikkumangustien vipinää livekamerassa\nArtikkeli julkaistu: 16.11.2018\nKorkeasaaren pikkumangustien elämää pääsee taas seuraamaan suorana lähetyksenä livekameran avulla! Africasia-talossa asuvat aktiiviset ja leikkisät mangustit ovat monen suosikkeja, myös netin välityksellä seurattuna. Kurkista, mitä mangusteille kuuluu juuri nyt! Livekameran löydät tämän sivun alaosasta ja pikkumangustin lajisivulta.\nVarmin aika bongata pikkumangusteja livekamerassa on joka päivä klo 11, jolloin mangusteilla on ruoka-aika. Silloin lähes kaikki lauman jäsenet tulevat esiin koloistaan näkyville. Tarhassa on muulloinkin vipinää, kun kahdentoista yksilön vahvuinen pikkumangustien lauma puuhailee ympäri tarhaa. Laumaan on syntynyt hiljattain myös jälkeläisiä.\nPikkumangusti kuuluu sosiaalisiin mangustilajeihin ja niiden laumaelämä on hyvin kehittynyttä. Mangustit elävät perhekunnissa, joissa vain kantapari eli alfapari lisääntyy muiden auttaessa poikasten hoidossa, saalistuksessa, vartioinnissa ja reviirin puolustamisessa. Lauman muut jäsenet ovat yleensä kantaparin jälkeläisiä, jotka voivat aikanaan muuttaa toiseen laumaan tai perustaa oman perheen.


tammikuu 2015 | Tampereen sosionomiopiskelijat SOPU ry\nHome › 2015 › tammikuu\nKuukauden jutut: tammikuu 2015\nHallitus vuosimallia 2015 esittäytyy\nPosted on tammikuu 28, 2015 by sopuhallitus\t— No Comments ↓\nUudella hallituksella on toimittu jo reilun puolentoista kuukauden ajan, joten olisi kai jo aikakin esitellä, että ketä meitä oikein on ja mitä me tehdään! Sitä siis luvassa seuraavaksi.\nPuheenjohtaja Hanna Mäkinen\nOlen Hanna, kolmannen vuoden sosionomiopiskelija. Toimin toista vuotta SOPUssa, tänä vuonna puheenjohtajana. Sosiaalialalla niin kuin ainejärjestötoiminnassakin parasta on hyvä yhteishenki ja kaveria ei jätetä -meininki. Otappa rohkeesti yhteyttä asiassa kuin asiassa! :)”\nVarapuheenjohtaja Eetu Välkkynen\nOlen Välkkysen Eetu ja opiskelen toista vuotta sosionomiksi. Tämä on myös toinen vuoteni Sopun hallituksessa ja hoidan tänä vuonna varapuheenjohtajan tehtäviä. Sosionomikoulutuksessa on hienointa hyvä yhteishenki ja tykkään siitä, että yhteistyömme opettajien kanssa toimii. Muhun voi olla yhteydessä asiassa kuin asiassa, delegoin sen kyllä jollekulle! ;)”\nKoulutuspoliittinen vastaava Riikka Kalliomäki\nOlen Kalliomäen Riikka ja opiskelen toista vuotta sosionomiksi. Sopun hallituksessa toimin koulutuspoliittisena vastaavana ekaa vuotta. Sosiaaliala kiinnostaa sillä mahdollisuudet on niin laajat tehdä töitä eri paikoissa ja erilaisten ihmisten kanssa. Opiskelukin on mukavaa kun on saanut mahtavia kavereita! :)”\nYh- ja Kv-vastaava Heidi Wathén\nOlen Heidi, ensimmäistä vuotta Sopun hallituksessa ja toimin YH- ja KV-vastaavana. Olen toisen vuoden opiskelija ja tulevaisuudessa haluaisin työskennellä lastensuojelun ja perhetyön parissa. TAMKista ja etenkin muista sosiaalialan opiskelijoista on tullut perhettä. Tuutoroinnin ja hallitushommien kautta olen saanut ystäviä myös muilta aloilta, ja erityisen kivaa TAMKissa onkin just se, että täällä on vaikka mitä mahdollisuuksia harrastaa, vaikuttaa ja verkostoitua. Tulkaa ihmeessä juttelemaan vaikka horoskoopeista kun näätte mut koulun käytävillä (tai pistoilla)!”\nSihteeri ja Rahastonhoitaja Emilia Rissanen\nNimi on Emilia Rissanen ja olen kolmannen vuoden sosionomiopiskelija. Tykkään sosionomikoulutuksessa siitä, että tiedän tulevan työni olevan arvokasta ja tarpeellista, ja koulutus antaa minulle välineet tähän eli ihmisten kanssa työskentelyyn. SOPUn toiminnassa olen nyt toista vuotta sihteerinä/rahastonhoitajana.”\nViihdevastaava Reetta Männistö\nOlen Reetta Männistö, kolmannen vuoden sosionomiopiskelija. SOPUn hallituksessa olen toiminut ensimmäisestä opiskeluvuodestani asti eli kolmas (konkari)vuosi siinäkin menossa. Toimenkuvani tänä vuonna on viihdevastaava. Parasta sosionomikoulutuksessa on se, että opiskelu tapahtuu pitkälti toiminnan, käytännön ja keskustelujen kautta 🙂”\nKulttuurivastaava Tarja Kallio\nOlen Tarja Kallio ja opiskelen toista vuotta sosionomiksi TAMKissa. Olen ensimmäistä kauttani SOPU ry:n hallituksessa, jossa toimin kulttuurivastaavana. Pidän siis opiskelijakulttuurista huolen esimerkiksi hommaamalla uusille sopuleille haalarit. Opiskelussa parasta ovat harjoittelut ja muu käytännön työskentely.”\nTiedottaja Veera Iivarinen\nOlen Iivarisen Veera ja toisen vuoden sosionomiopiskelija. Pidän ihmisten parissa tehtävää työtä arvokkaana ja nautin siitä, että saan olla muille avuksi. Tämä on myös tärkein syy miksi alaa opiskelen. Hallituksessa olen ensimmäistä vuotta mukana ja odotan jo innolla, mitä hauskaa tapahtumaa keksimme kuluvana vuonna! Tän hetken mottoni on: hymyile, jotta muitaki hymyilyttäs! :’))”\nTiedottaja Tia Bäckström\nOlen Tia Bäckström ja opiskelen nyt kolmatta vuotta sosionomiksi. Sopu ry:n hallituksessa olen toista vuotta ja tänäkin vuonna toimin tiedottajana. Teemme siis Veeran kanssa paljon yhteistyötä. Meidän päävastuulla on jäsenistömme tiedottaminen erilaista asioista mm. viikkopostin ja facebookin kautta. Hallitustoiminnassa ja opiskelussa pidän eniten siitä, että saan kohdata paljon erilaisia ihmisiä. Laittakaahan postia, jos teillä on asiaa mikä pitäisi saada eteenpäin!”\nMeihin voit olla yhteydessä, joko koko hallitukseen osoitteessa sopu@tamko.fi, tai kehen tahansa henkilökohtaisesti etunimi.sukunimi@soc.tamk.fi.\nHenkiin herätystä ja tuoretta näkökulmaa\nPosted on tammikuu 22, 2015 by sopuhallitus\t— No Comments ↓\nTerve ja hyvää (jo jonkin aikaa) alkanutta vuotta!\nOn taas aika herätellä henkiin blogi ja tällä kertaa uusi, vuoden 2015 hallituksemme lupaa ja vannoo TODELLA pitävänsä sen aktiivisena ”uudella, opiskelijoita palvelevalla tavalla”.\nTämä tapahtuu jatkossa mm. kurkistamalla opiskelijoidemme kouluarkeen, kertomalla sosionomin opintoja koskevaa faktaa omien opiskelijoidemme suusta kuultuna, sekä jakamalla koulutustamme ja alaamme polttavia asioita. Toki luvassa on myös perinteinen katsaus hallituksen kuulumisiin.\nNäiden lupausten siivittämänä siirrytään suoraan tuoreeseen, sosionomeja kuumottavaan aiheeseen, nimittäin viime aikoina nousseeseen lastentarhanopettajien pätevyyskeskusteluun. Toimikautemme pyörähti käyntiin saman tien ottamalla osaa ja laatimalla kirjoituksen, jolla tuomme sosionomiopiskelijan näkökulmaa keskusteluun:\nSosionomiopiskelijan näkökulmaa lastentarhanopettajien pätevyyskeskusteluun\nViime aikoina keskustelunaiheeksi varhaiskasvatuksen ja päivähoidon työkentällä ovat nousseet työntekijöiden kelpoisuudet ja koulutustaustoiltaan erilaiset lastentarhanopettajat. Helsingin yliopiston lastentarhanopettajaksi opiskelevien ainejärjestö Ebe ryon kannanotossaan (Ebe ry, 2015) huolissaan lasten saamasta varhaiskasvatuksesta ja sen laadusta. Ebe ry:n kannanotossa on sanottu, että laadukas varhaiskasvatus on jokaisen lapsen oikeus ja sen me allekirjoitamme. Haluamme tuoda ammattikorkeakoulutettujen sosionomiopiskelijoiden näkökulman mukaan keskusteluun.\nKuten Ebe ry on maininnut, tällä hetkellä Suomen päiväkotien henkilöstöstä alle 30 prosentilla on korkeakoulututkinto, eikä se täytä OECD:n suosituksia. Päiväkodeissa on liian vähän korkeakoulutettuja työntekijöitä, joten pohdimmekin sitä, miten sosionomien poissulkeminen auttaisi tämän tilanteen ratkaisemisessa.\nSosiaalinen näkökulma ei erota lasta hänen sosiokulttuurisesta todellisuudestaan, joten perhetyön merkitys päivähoidossa korostuu. Varhaiskasvatus on lapsen koko kasvuympäristön huomioivaa toimintaa, eikä vain opettamista.\nSosionomin näkökulmasta opetus on sosiaalisten taitojen harjoittelua lapsiryhmässä, sekä omien tunteiden tunnistamista ja ilmaisemista. Lapsen minäkuvan ja itseluottamuksen rakentuminen ovat yksi päivähoidon tärkeimmistä tehtävistä tulevaisuuden koulutukseen valmentautumisessa ajatellen vaikkapa suuria luokkakokoja.\nPalvelujärjestelmien hahmottaminen auttaa sosionomia etsimään lapselle ja hänen perheelleen yhdessä heidän kanssaan tarvittavia palveluita, jotta arki sujuisi päiväkodin ulkopuolellakin. Sosionomikoulutus tarjoaa näkökulmaa asiakas- ja arkilähtöiseen työskentelyyn, joka päiväkodissa toteutuu lapsen osallisuuden vahvistamisena ja arjen toimintojen harjoitteluna yhdessä.\nSosiaalipedagogisen näkemyksen omaava sosionomi arvostaa avointa keskustelua ja toisen kuuntelemista asiakassuhteessa. Tätä teemaa painotetaan 210 opintopisteen sosionomikoulutuksessa, sillä vuorovaikutustaidot merkitsevät paljon esimerkiksi kasvatuskumppanuuden tavoittelussa.\nOlemme lakiesityksen kannalla, sillä lakia tulee päivittää nykypäivän tilanteita palvelevaksi kokonaisuudeksi. Kelpoisuusvaatimuksiin emme kuitenkaan halua puututtavan, sillä sosionomilla on lastentarhanopettajana oma sosiaalipedagoginen näkemyksensä muun päiväkodin henkilöstön asiantuntijuuksia täydentämään.\nLakiesityksen varhaiskasvatuksen tavoitteisiin ei päästä ilman monipuolista osaamista. Kuten Talentian puheenjohtaja Tero Ristimäki kirjoittaa blogissaan, niin kasvatus- ja varhaiskasvatustieteellisen näkemyksen lisäksi tarvitaan sosiaalipedagogista tietoa ja osaamista (Ristimäki, 2015). Siksi erityyppisistä korkeakouluista valmistuneet lastentarhanopettajat voisivatkin tehdä yhteistyötä ja toteuttaa lapsen etua päivähoidossa ja varhaiskasvatuksessa.\nSosiaalialan opiskelijoiden puolesta ry, SOPU ry\nEbe ry. 2015. Kannanotto varhaiskasvatuslakiehdotukseen 12.1.2015. Luettu 12.1.2015. https://www.facebook.com/permalink.php?story_fbid=834675169904152&id=151450641559945\nSeuraamme tiiviisti lakiesityksen kulkua ja pidämme teidät kärryillä.\nJatketaan hyvin alkanutta vuotta ja pidetään blogi elossa!\nVkonlopun alkuja 🙂\nterkuin: viihdevastaava-Reetta ja SOPUn uusi hallitus


Onnittelut Sirille ja Sannalle! - Blogivirta.fi\n» Lue blogi... Julkaistu: 13.01.2017 11:00 · Päivitetty: 13.01.2017 17:19\nHurraa, on palkintojen aika! Nyt vuorossa Suomen Nuorisokirjailijat ry:n perinteikkäät kirjallisuuspalkinnot. Topelius-palkinto jaetaan viime vuonna julkaistulle korkeatasoiselle nuortenkirjalle, palkinnon saa Siri Kolu romaanistaan Kesän jälkeen kaikki on toisin (Otava 2016). Kesän jälkeen kaikki on toisin kertoo Peetusta, joka on syntynyt väärään kehoon. Se on kertomus herkistä perhesuhteista, rakkaudesta, kasvamisesta, vapauden kaipuusta sekä ihmisen oikeudesta, […]\nAvainsanat: huomioita vapaus topelius syntyä suomi rakkaus palkinto onnitella kesä kertomus ihminen


Päätöksen saaneet hakemukset- raportti\nRaportin aikarajaus latasi päätökset virheellisesti julkaisupäivän perusteella, vaikka päätöspäivä on raportin kannalta oleellisempi. Raportti itsessään ei tuottanut virheellistä tietoa. Aikarajauksen kriteeri on korjattu lataamaan päätökset päätöspäivän perusteella.\nSuunnitelmat ja liitteet -välilehden suodatustoiminto RAM-liitteille\nSuunnitelmat ja liitteet -välilehdellä on suodatustoiminto, jossa voi erikseen suodattaa RAM-liitteet. Suodatin ei reagoinut selatessa rakentamisen aikaisia liitteitä vaan RAM-liitteet rajattiin niistä pois virheellisesti. Suodatin on korjattu, ja se reagoi valintaan oikealla tavalla riippumatta muiden suodattimien käytöstä.\nSuomi.fi-viestit ja päätöksen toimituksessa piilotettu henkilötunnus\nSuomi.fi-viestit -palveluun lähetettävien päätöstietojen osalta vastaanottajalle vaaditaan henkilötunnus. Frontend-bugista johtuen hakemuksen tiedoista automaattisesti täytetty ja piilotettu henkilötunnus näyttäytyi epävalidina eikä lähetys onnistunut. Nyt lähetys toimii oikein riippumatta siitä, onko henkilötunnus syötetty manuaalisesti vai tuotu hakemukselta suoraan piilotettuna.\nPäätökseen linkitetyt liitteet\nPäätöksen liitteiksi merkityt asiakirjat lukitaan päätöksen yhteydessä. Päätös voidaan kuitenkin tarvittaessa poistaa. Myös kertaalleen lukitut asiakirjat jäivät lukituiksi. Toiminnallisuutta on parannettu niin, että jos päätös poistetaan, myös päätöksen liitteenä olleet asiakirjat vapautuvat ja niitä voidaan muokata tai tarvittaessa poistaa.\nLiitteen fetchend- aikaleima\nKun päätöksiä ladataan taustajärjestelmästä, mukana on usein päätösote tai päätös asiakirjana. Lupapisteeseen tallennetaan sekä asiakirjan noutoajankohta että luontiajankohta. Molemmat ovat päätössanomalla metatietoina. Lupapiste tulkitsi virheellisesti luontiajankohdan noutoajankohdaksi. Tämä on nyt korjattu, ja jatkossa asiakirjan nouto- ja luontiajankohta tallentuvat oikein.\nJulkipanotodistuksen generointi automaattisesti\nRakennusluvan edellytyksenä voi olla poikkeamispäätös tai suunnittelutarve-ratkaisu. Jotkut kunnat vaativat näiden asioiden päätöksille lainvoimaisuusleiman, jotta rakennuslupa-asiaa voidaan edistää. Lainvoimaisuusleiman myöntää hallinto-oikeus ja sen edellytyksenä on, että päätös on asianmukaisesti julkipantu. Hallinto-oikeus vaatii usein todistuksen julkipanon toteutumisesta. Mikäli julkipano tehdään pääsääntöisesti Lupapisteen sähköisen julkipanopalvelun avulla, tulee palvelusta voida tuottaa luotettava todistus siitä, että asia on ollut nähtävillä riittävän ajan. Käyttäjä voi jatkossa ladata julkipanon tiedot ‘Päätös’-välilehdeltä.


Keskustan Lapin piiri tukee Katrin valintaa puoluejohtoon - Janne Kaisanlahden nettipäiväkirja - Vuodatus.net -\nOlin viikonlopun Inarissa Keskustan Lapin piirin kokouksessa. Oli hieman väsyttävää lähteä kirkolliskokousviikon jälkeen vielä viikonlopuksi uudelle kokousmatkalle. Mielelläni tuon matkan silti tein. Ylä-Lappiin on aina ollut hauska matkustaa, lappilaiset maisevat virkistävät mieltä. Majoituimme Inarin kirkonkylässä, lauantai-iltana ohjelmassa oli mm. iltahartaus Inarin viehättävässä puukirkossa. Kokous pidettiin luontokeskus Siidassa. Siellä oli puhumassa mm. pääministeri Juha Sipilä sekä joukko Keskustan varapuheenjohtaja- ja puoluesihteeriehdokkaita.\nEräs mielenkiintoisimpia kokouksen asioita oli piirikokouksen kannanotto sen puolesta, että Keskustan Lapin piiri tukee kansanedustaja Katri Kulmunin valintaa Keskustan varapuheenjohtajaksi. Päätös syntyi yksimielisesti. Viimeksihän Lapin vaalipiirin alueelta asetettiin, Turun puoluekokoukseen, kaksi varapuheenjohtajaehdokasta. Tämä herätti suurta ihmetystä ja vaikka Katri sai tuolloinkin vahvan kannatuksen tullen valitsematta jääneistä äänissä selvästi lähimmäksi valintaa, niin epäilemättä äänten hajoaminen heikensi hänen mahdollisuuksiaan.\nOn hienoa, että tästä on nyt otettu opiksi. Jos haluamme, että Hannele Pokan jälkeen saamme jälleen lappilaisen naisen Keskustan puoluejohtoon, on voimat yhdistettävä. Kun Lapista ei ole nyt ministeriäkään, niin pohjoinen näkökulma puoluejohdossa on siksikin tarpeellinen.\nKeskusteluissa ihmisten kanssa huomasin, että nyt on vahva tahto saada lappilainen nuori nainen Keskustan puoluejohtoon. Katri on kiertänyt todella ahkerasti ympäri maata ja saanut runsaasti tukijoita eri maakunnista. Uskon, että nyt on hyvät mahdollisuudet onnistua.\nOlimme kyllä joutua äänestämään Katria tukevasta päätöksestä, koska muutama rovaniemeläinen kokousedustaja teki esityksen, ettei piiri ottaisi kantaa kenenkään puolesta. Esitys olisi tietysti hävinnyt murskaluvuin. Tuntui, että siinä lainehtivat vielä edellisen puoluekokouksen tuntojen aallot. Itsekin käytin puheenvuoron, jossa muistutin, että jokainen saa äänestää ketä haluaa ja äänestyksessä valitaan kolme varapuheenjohtajaa. Jokainen saa kirjoittaa kenen nimet vain haluaa äänestyslippuihin. Mutta että olisi aikamoista, jos emme nyt lähes 10.000 ääntä eduskuntavaaleissa kerännyttä omaa kansanedustajaa lähtisi tukemaan piirinä. Erikoiselta tuntuu myös, että samat henkilöt, jotka kaksi vuotta sitten nimenomaan halusivat piirin tekevän kannanoton puoluekokousvalintoihin, pitivät nyt henkilöille osoitettavaa tukea sopimattomana.\nTuli sellainen olo, että joidenkin on vaikea päästä yli viime puoluekokouksen tapahtumista. Mutta kyllä se niin on, että tällaisissa tilanteissa täytyisi katsoa koko maakunnan etua eikä henkilökohtaisia pettymyksiä. Olen minäkin monissa äänestyksissä ja kampanjoissa ollut häviävällä puolella. Henkilövalinnat tahtovat herättää voimakkaitakin tunteita, mutta niistä pitäisi vaan mennä eteenpäin.\nEsityksen Katria tukevasta kannanotosta teki kemijärveläinen Lea Soppela ja esitystä kannattivat mm. rovaniemeläiset Anja ja Timo Hannula sekä kittiläläinen Pirkko Jauhojärvi. Samoin Keskustanuorten entinen puheenjohtaja Teppo Säkkinen puhui Katrista tehtävän esityksen puolesta.\nLisäksi erityisesti Lapin Keskustanaisten puheenjohtajan, rovaniemeläisen Hilpi Aholan puheenvuoro, jossa Katrin valintaa kannatettiin, oli merkityksellinen ja osoitti avaraa näkökulmaa ja kykyä katsoa tulevaisuuteen. On hienoa nähdä tällaisia naisia vastuupaikoilla. Sellaisiakin naisia kun poliittisessa elämässäni olen kohdannut, joiden on vaikea kestää toisten naisten menestystä.\nTästä on hyvä jatkaa kohti Seinäjokea, jossa puoluekokous pidetään.\nKokousmatkalta palattuamme, minä, Katri ja Pirkko Jauhojärvi Rovaniemen linja-autoasemalla\nLähettänyt: jkaisanl - 16.5.2016 klo 20.55


Väpän treenipäiväkirja: 2013\nHakutreenit lumettomissa maisemissa\nVuoden 2013 viimeiset hakutreenit 28.12.2013\nLähettänyt Giramin Elric "Väpä" klo 9.22 Ei kommentteja:\n.....hupsista sillä nimittäin taisi tulla kesä keskelle joulua. Ohessa pieni videonpätkä Tapaninpäivän treeneistä-otetaan naapurin pellolla ilmaisut ja nouto ja kas kummaa, ei lunta missään. Huomenna on hakutreenit ja sunnuntaille suunnitelmassa tottistreenit. Kuukauden olen pitänyt lomaa Väpän treenailussa, ainoastaan ollaan kovasti lenkkeilty, sato tai paistoi. Reipas lenkkeily on ollut mahdollista, kun sijoitin halpaan henkivakuutukseen, eli kun lumet lähti vikko pari sitten täydellä teholla sulamaan, ostin Ice Bookit Keskiseltä. Ja täytyy kenkiä kehua. Jäät eivät ole hiljentäneet vauhtia, päinvastoin liukastumisen uhallakin olen lisännyt vauhtia, mutta täysin turhaan, Ice Bookeilla ei liukastella :) Mutta nyt kun lumet ovat sulaneet ja eilen kivasti aurinko yritti tulla esiin, niin olen täsin sitä mieltä, ettei talvea tarvitsisi tullakkaan. Voitaisiin suoraan hypätä huhtikuun lopulle :)\nLähettänyt Giramin Elric "Väpä" klo 8.48 Ei kommentteja:\nLähettänyt Giramin Elric "Väpä" klo 2.04 Ei kommentteja:\nMarika Ruottinen, eläinfysioterapeutti\nVäpä on hyvällä lihaksistolla varustettu koira, joka pitäisi saada myös elastiseksi.\nEläinfysioterapeutti Marika sanoi tänään, kun Väpä oli hänen käsittelyssä, että etukulmauksista ja pienestä lonkan puolieroista huolimatta, Väpä on ihan hyväkuntoinen koira. Koiraa pystyi todella hyvin käsittelemään rankoilla tekniikoilla aiheuttamatta silti kipua. Sellainen koira mikä on oikeasti kipeä ei olisi sietänyt näin kovia otteita. Ainoa mikä pikkaisen mietityttää on varvas, joka voi jossain vaiheessa ilmoitella itsestään.\nJos lonkissa on vähänkin löysyyttä (Väpä C/B), niin silloin koiran lihaskunnosta tulisi pitää tosi paljon huolta ja välttää liukastumisia. Jos syvissä lihaksissa ei ole riittävästi voimaa, alkavat pinnalliset lihakset ylikuormittua.\nVäpällä on hyvin suorat kulmaukset etuosassa, sekä pysty lapa . Olkapäälle ja kyynärpäälle ei jää juurikaan kulmausta, ja se kuormittaa koiraa.. Hyppyjen alastulossa ei ole riittävää joustoa, sillä mitä enemmän koiralla on kulmauksia, sen parempi jousto tulee. Väpän etuosa tulee vaatimaan tulevaisuudessa paljon huoltoa.\nKaularankaa ei aristele. Ei kipureaktiota.\nLavan koukistajat eivät ole kipeät, vain ainoastaan pientä aristusta. Ihan hyvät.\nKyynerpään ojentajat ovat hyvin massiiviset. Vasemman puolen ojentajassa ei isoja jumeja, jotakin pientä syvemmissä osissa. Venyttäessä vas etujalassa liikkuvuus normaali paitsi hiukan loppuosassa jäykkyyttä . Löytyi kuitenkin elastisuutta ja venytys saatuin vietyä loppuun asti. . Ei aristusta, ei tulehtunut . Oikean puolen ojentaja tiukempi. Kumpaankin jalkaan liikkuvuutta lisää venyttämällä.\nVäpän rangasta ei löytynyt jumeja lainkaan.\nVas ja oik puolen selkälihakset eivät ole jännittyneet.. Selän loppuojennuksen joustoa seisten hiukan arasteli .\nLonkan koukistajaa Väpä ei arastele yhtään eli silloin jos on lonkkaongelmaa niin koira on aina kipeä koukistajasta. Lonkan syvälihakset toimivat. Tosi hyvä!!! Hiukan arastelee lonkan liikuttelua, varsinaisesti ei tule kipureaktiota. Vasen c lonkka liikkuu hiukan jähmeämmin kuin oikeanpuoleinen B lonkka. Lonkassa on hyvä lihaksisto-ei tunnu väljyyttä.\nTakajalkojen ristisiteet ok. Takareisi hiukan kiristää, saisi olla elastisempi. Antaa kuitenkin venyyttää hyvin .\nUloin oikean takajalan varpaaseen tulee kipureaktio venytettäessä. Voi olla pieni alkava nivelrikko. Varpaassa on laajentunut liikkuvuus. Luultavasti Yksi varvas on joutunut nipusta eroon, kun koira on astunut huolimattomasti isomman kiven päälle. Kyseinen varvas ei onneksi ota painoa sillä tavalla kuin muut varpaat. Jos alkaa tulemaan toispuoleisuutta, niin varvas tulisi tutkia. Muista varpaista ei tullut reaktiota.\nKiitän Marikaa Väpän perusteelliseta hoidosta ja tutkimisesta, sekä ohjeista jota tulevaisuudessa toivottavasti noudatamme. Kiitän myös Mai-Listä, jonka ansiosta pääsin Marikan vastaanotolle!!!\nLähettänyt Giramin Elric "Väpä" klo 10.50 Ei kommentteja:\nMH luonnekuvaus Giramin Elric\nLähettänyt Giramin Elric "Väpä" klo 4.46 Ei kommentteja:\nLähettänyt Giramin Elric "Väpä" klo 9.44 Ei kommentteja:\nKesä ja helteet\nJep, sitä on pidetty kesälomaa Väpän blogista, joten viimeisestä päivityksestä on hurjasti aikaa. Kesälomaa on vietetty, muttei koiraharrastuksesta. Päinvastoin, päivät ovat kuluneet treenien merkeissä, Orivedellä, Hallissa ja Keuruulla. Kiitokset suuret treenikaverille!!!\nKotinurmikkokin on saanut osansa, eli melkeimpä päivittäin ollaaan tottisteltu ja vierailevia tähtiä on käynyt. Kesäpäivät ovat alkaneet aamulla aina kunnon lenkillä, johon tietty Almakin osallistuu. Lenkkeilyn jälkeen on käyty uimassa . Aamupäivällä on myöskin ajettu jälki, joko metsässä tai pellolla. Iltasella ollaan Väpää uitettu veneen perässä ja sitä ennen on saattanut olla haku tai esineruutu...tai sitten vaan käyty mustikassa:) Mutta poika on kiva, joten sen kanssa on mukava touhuta.\nOhessa video Väpän tottistelusta kotinurmikolla...paljon on vielä fiksattavaa ja hypyt nyt jäivät videolta kokonaan pois.\nVäpä 2vuotta 2kk\nLähettänyt Giramin Elric "Väpä" klo 11.37 Ei kommentteja:\nJuhannuskokkoon risuja. Severi ajaa trektoria.\nVäpä tutkailee tilannetta.\nPoikia kiinnostaa nelipyörät :)\nVälillä uitiin veneen vieressä.\nSyttyykö kokko! Ippa ja Väpä.\nAnu ja Vesa.\nKomeat ovat maisemat! Airi ja Alma.\nTauno ja Väpä.\nLähettänyt Giramin Elric "Väpä" klo 6.01 Ei kommentteja:\nKaksi tuntia vanha jälki, kolme kulmaa ja kuusi keppiä. Pituutta noin 400 metriä.\nJälkipellolle päästään vain ylittämällä kanava, joko siististi siltaa pitkin tai uimalla :)\nVäpää alkoi leikittämään...\n......ja siitä keskustelimme.\nJa kun turkki on märkänä, siihen tarttuu kivasti hiekka :)\nKiitokset Päiville valokuvista!\nLähettänyt Giramin Elric "Väpä" klo 4.58 Ei kommentteja:\nVäpä Onnea! Hyväksytty Bh koe!\nBh koe antaa pohjia tulevaisuutta ja kisauraa ajatellen\nTreeneissä ei nähdä, miten koira toimii kokeessa. Bh koe ja alokasluokat ovat välietappeja ja toimivat samalla ns taidontarkastuksina. Niissä nähdään onko puutteita suorituksessa ja mitä tulisi parantaa. Kokeet ovat myös hyviä tilaisuuksia päästä näkemään mitenkä ohjaajan kannatta koira valmistella kokeeseen.\nKun on arvostelulajista kysymys, niin hyvin paljon vaikuttaa pisteisiin millaisen vaikutelman koirakko antaa tuomarille heti kentälle saavuttuaan. Siihen vaikuttaa ohjaajan pukeutuminen, ohjaajan ryhdikkyys, tapa kävellä ja esiintyä. Koko tekemisen meiniki siirtyy tuomarin paperille tuomarin tiedostamatta. Sen takia on hyvä tarkkailla omaa olemusta, ryhdikkyyttä, pään ja käsien asentoa ja kaikkea mitä tapahtuu. Videokamera on armoton muistiinpanoväline.\nKoiran virittelyt kokeessa tulee jättää niin vähäeleiseksi ja niin viimetippaan kuin mahdollista.\nJos sen aloittaa liian aikaisin, niin on hyvin vaikeaa saada kestävää virettä, ilman että se laskisi yhtään. Tänään onnistuin koiran vittämisessä kokeen alussa ja se kantoi toisen seuraamiskaavion puoleen väliin. Myös valmistelin kokeeseen vietin nostatuspisteitä, esimerkiksi käännöksiin ja pois etenevään selkääni. Ne toimivat vaihtelevasti.\nBh kokeessa liikkeet tehdään yhtäjaksoisesti eli koko kenttäosuus on yhtä pitkää liikettä ja se on siinä se haastavuus. Esimerkiksi liikkeiden välillä koira ei saa nousta istuma-asennosta pois. Kun päättyy seuraaminen, voi ainoastaan vähäeleisesti, koiraa innostamatta, silittää koiran päätä ja kehua lyhyesti suullisesti. Henkilöryhmien välissä en olisi saanut koskea koiraan, koska ne ovat yhtä liikettä.\nPalkkaamattomuutta täytyy treenata lisää, jotta koira oppii ottamaan vastaan pelkän suullisen kehun. Koiran ei pidä kokea masentavana vähäeleistä kehumista kisoissa, vaikka se on treeneissä pääsääntöisesti tottunut suuriin palkkoihin. Jos koiraa ei olla valmennettu kisamaiseen palkkaan, niin se voi reagoida hyvinkin monella eri tavalla, se joko laiskistuu tai ”kuumuu” eli stressaantuu. Ja Väpä vähän laiskistuu :)\nLuoksetulo on se meidän murheeenkryyni-sitä ollaan koko vuosi tehty hetsaten ja kohti kevättä siitä on tullut nopea ja voimakas liike, mutta nyt koetilanteessa näki miten Väpä kuitenkin sen vielä tekee\nKoiran pystyy kouluttamaan niin että se on paikkamakuussa levollinen, eikä ole ns ylivietissä, eikä tarvitse pelätä, että se lähtee samantien pois. Väpän paikkamakuu oli hyvä ja sen se teki myös hyvässä mielentilassa :)\nSeuraavia kokeita ajatellen minun tulisi harjoitella hallinnassa kentältä poistumisia.\nKun ajatellaan koesuoritusta, niin koesuoritus ei pääty koskaan eteenmenoon tai luoksetuloon, vaan eteenmenon tai luoksetulon jälkeen koira tulisi saada vielä paikalloloon tai arvosteluun. Treeneissä koira tulisi vapauttaa vaihtelevasti palkalle, kun poistutaan hallinnassa kentältä. Joskus vapautetaan 20 metriä ennen kentän loppumista, joskus 10 metriä ja joskus seurautetaan kokonaan ulos kentältä autolle asti ja palkka löytyy vasta autolta. Niin usein tapahtuu kisoissakin, jos ei ole apparia mukana :)\nIhan tyytyväinen olen koiraan, hieno koira ja siitä kiitokset kasvattajalle!!! Pojan hermot pelittää ja sen voi nähdä bh kokeen kaupunkiosuudessa!\nBH KOE A ja B osuus videolla:\nLinkki videoon Bh koe\nLähettänyt Giramin Elric "Väpä" klo 1.55 2 kommenttia:\nMalille pitää opettaa jäljestäminen!\nOlen ajanut koko kevään jälkeä metsässä, nyt toukokuussa jopa 24 kertaa. Pituudet ovat olleet 400m-700m. Ainoastaan muutaman jäljen olen ajanut pellolla heti lumien sulattua. Viime syksynä ajoin kaksi jälkeä metsässä, muuten koko kesän ja syksyn pellolla. Peltojälkiä en ole koskaan vanhentanut, vaikka koiralle olisi pitänyt pikkuhiljaa lisätä kokemusta. Tänä keväänä sitten harppasin liian vaativaan jälkeen metsässä, jota vanhetin heti 1-2 tuntia ja enkä laittanut laisinkaan nameja jäljelle. Voitte kuvitella, että ongelmiahan siitä syntyy ja niinpä oli pyydettävä jo Miiaa avuksi!\nJana noin 25 metriä: Janalla lähti viiden metrin etenemisen jälkeen harhailemaan, kutsuin pois ja lähetin uudestaan. Nyt eteni hyvin ja löysi poikki leikkaavan jäljen ja lähti oikeaan suuntaan. Miia sanoi, että jana sotkee koiraa vielä paljon ja koira on selvästi vielä epävarma. Janan voisin unohtaa hetkeksi ja seuraavalla kerralla kun teen sen metsään, haen janalle selkeän uran.\nJälki noin 700m ja 7 keppiä: Ensimmäisen kepin yli käveli, ilmaisi toisen ja palkkasin pallolla ja lopuksi namilla. Imaisussa koira kääntyi minua kohden, sillä se meni kepistä jonkin verran yli. Asia tulee korjaantumaan, kunhan jäljestämiseen saadaan lisää tarkkuutta. Miia neuvoi, että kepin voisi jättää leikin ajaksi maahan ja palkkauksen jälkeen käskeä koira uudemman kerran ilmaisemaan keppi ja vasta tämän jälkeen lähettää koira jäljelle. Hyvin lähti käskyn jälkeen etenemään jäljen päällä. Tulimme ensimmäiseen tien ylitykseen. Jäljen päältä oli juuri hetkeä aiemmin kulkenut hevonen. Väpä kuitenkin selvitti tämän harhajäljestä huolimatta ja ylitys onnistui. Sitten tuli muutama kulma ja tämän jälkeen kolmas keppi, jonka ilmaisi hyvin. Palkkana taas pallo ja lopuksi nami. Nyt jätin kepin maahan ennen palkkausta ja palkan jälkeen käskin koiran ilmaisemaan kepin uudemman kerran. Tämän jälkeen laitoin yhden namin ensimmäiselle askeleelle ja käskin ”jälki”. Koira lähti taas reippaasti. Eteni hyvin jäljen päällä kunnes lähti kiertämään risukasaa, ja teki hukan. Päästin liinasta irti ja koira teki laajan ympyrän, kunnes nappasi jäljen uudestaan. Vauhti oli kova ja minulla oli täysi työ juosta koira kiinni ja samalla neljäs keppi jäi ilmaisematta. Sitten oli taas tien ylitys ja tämän jälkeen viides keppi, jonka ilmaisi. Palkkasin koiran ja uusi lähetys. Kulman jälkeen tuli pitkä suora kuudennelle ja seitsemännelle ns varmistuskepille. Nyt jonkin matkaa edettyään Väpä alkoi jäljestämään nenä korkealla. Minulla oli kreppi puussa kertomassa kuudennen kepin sijainnista ja päästin koiran irti hyvän matkaa ennen sitä, jotten auttaisi sitä. Koira jatkoi matkaansa edelleen pää ylhäällä. Oli kyllä jäljen päällä, mutta ei haistanut kuudetta keppiä, eikä myöskään kymmenen metrin päässä olevaa varmistuskeppiä.\nMiia sanoi, että selvästi näkyy se, etten ole pellolla edennyt vaikeampaan jäljestämiseen. En ole jättänyt paljon tyhjiä tai vanhentanut jälkeä. Nyt kun metsässä ei ole ruokaa jäljellä, Väpä on alkanut opettelemaan omapäisesti toisenlaista jäljestämistä, eli pää ylhäällä.\nTästä eteenpäin: Uudestaan pellolle opettelemaan jäljestystä ja pikkuhiljaa edetä vaikeampaan jäljestämiseen: Pellolle otettava kaikki mukaan, kulmat, tyhjät ja ilmasut. Tyhjiä mukaan hiljalleen paljon. Opetellaan jäljelle lähtö kepin kautta. Samalla tulee vahvistettua vielä niitä keppejä. Metsään voin tehdä silloin tällöin lyhyitä jälkiä vaan silläkin tulisi olla namia jäljellä.\nKiitokset Miia!!! Eköhän tämä tästä taas lähde onnistumaan!!! Kohti peltoja siis :)\nLähettänyt Giramin Elric "Väpä" klo 4.04 Ei kommentteja:\nKilpailunomaiset treenit ovat hyviä tiedonkeruussa\nKun valmistaudutaan kilpailutilanteeseen, niin pitäisi aina pitää mielessä mitä muuta sielä kilpailussa tapahtuu. Hyvin usein syyllistytään sellaiseen treenaamiseen, että napataan koira autosta, samantien alkaa kova aksoni, palkataan koiraa ja juostaan takaisin autolle ja paiskataan koira sinne takaisin. Tämä näyttää toimivan kivasti ja koiralla vietti nousee korkealle ja ollaan tosi tyytyväisiä ja se on näyttävän näköistä meininkiä ja koira tihkuu tekemisen halua\nKokeissa tuodaan paikalle viettiä tihkuva koira ja tottisuoritus alkaakin tuomarin kättelyllä ja jos vielä on ekana paikallaolo, niin koira makaa viisitoista minuuttia kentällä. Viimeistään koiran ollessa makuulla, loppuu sen tekemisen ilo ja into häviää, ennen kuin se edes pääsee aloittamaan omaa suoritustaan. Myös tottisosuuden aloittava pari joutuu odottelemaan niin kauan kuin toinen parista vie koiransa paikallaoloon ja poistuu paikalta.\nEnemmän taisteluhalu ja työkyky kehittyy kun koiraa kohdellaan kuin oikeata työkoiraa.\nTreenataan koiralle kestävyyttä, eli pyritään treenaamaan pitempijaksoisesti silloin tällöin. Jatkuvasti lyhytkestoiset treenit eivät kanna kovin pitkälle, koira helposti väsyy kisoissa ja kisojen jälkeen pitää ladata koira uudestaan. Alkaa iso työ jotta selvittäisiin seuraavasta kisasta. Koira kasvatetaan hiljalleen siihen, että tämä on pitkäjänteistä työtä. Oli sitten kyse henkilöhausta taikka jäljestä tai vaikka tottiksesta. Koiria on jalostettu pitkään työtarkoituksiin, ilman että niitä koko ajan palkataan. Tarjoamme koirille melkoisen luxus elämän; kaksi ateriaa päivässä, lämmin paikka nukkua, raikasta vettä aina tarjolla, lenkkeilytykset, moni koira nauttii hieronnoista yms oikein hemmotteluelämän ja jos lauantaina tehdään koiran kanssa puoli tuntia töitä, ilman että sitä koko ajan syötetään, niin sillä ei ohjaaja vaadi vielä kohtuuttomuuksia koiralta.\nKoira ei pääse kasvamaan, jos sitä pidetään pumpulissa.\nSen lisäksi kun valmentaudutaan kokeenomaisessa treenissä siihen, ettei tule palkkaa joka välissä, saadaan paljon tietoa siitä, mitä osa-alueita tottissuorituksessa tulisi treenata enemmän tai missä ollaan menossa sillä hetkellä missäkin liikkeessä . Treeneihin otetaan mukaan odottelut ja tuomarille ilmoittautumiset. Koiralle saattaa syntyä niistä virittävä juttu, eli koira virittyy siitä, kun ohjaajan kanssa kävellään vieraan henkilön eteen ja ilmoittaudutaan..\nSamalla voi lohduttautua sillä että suomenmestaruuksia on voitettu suorituksilla, missä on virheitä.\nKokeenomaisessa treeneissä opetellaan koiran kanssa yhdessä, miten suoritusta jatketaan virheen jälkeen. Jos ei valmentauduta siihen, miten virhe kohdataan, niin ensimmäinen virhe voi olla koko kisasuorituksen kompastuskivi. Sen takia tehdään niitä treenejä, missä todetaan että istuupa vinoon luoksetulossa ja tätä täytyy treenata lisää, mutta sillä hetkellä sanotaan vaan ”sivu” ja jatketaan taas sitä tekemistä.\nEli tässä tapauksessa toivottavasti ohjaaja ei ole menossa kisoihin yrittämään jotain sellaista mitä hän ei ole ikinä tehnyt.\nOhessa linkki kokeenomaisiin treeneihin. Väpä yllätti ohjaajansa ja nyt taas tiedetään mitä treenataan. Ja se tässä koiran kouluttamisessa kaikkein vaikeinta on, myöntää omat heikkoutensa. Koira toimii juuri niin miten se on sille opetettu tai jäänyt opettamatta!!!!\nKiitokset Satulle, Sannalle, Malelle, Piialle ja erityiskiitos Päiville kuvaamisesta!!!\nKilpailunomaiset treenit vieraalla kentällä\nLähettänyt Giramin Elric "Väpä" klo 6.11 2 kommenttia:\nVäpä 2 vuotta tottis\nLähettänyt Giramin Elric "Väpä" klo 4.47 3 kommenttia:\nKaksi vuotta eikä mitenkään suotta,\nmutta päivänsankari suloinen.\nLähettänyt Giramin Elric "Väpä" klo 6.52 Ei kommentteja:\nHiukan hyppyä kotipihalla\nVäpän hyppy -koulutuksen eri vaiheet\nHyppynoutoa voidaan opettaa jo nuorelle koiralle, pienissä paloissa. Nuorena opetellaan matalalla esteellä hyppy- idean, että mennään yhdessä, ohjaaja kävelee esteen vierestä ja koira hyppää. Melkein heti otetaan esteeseen mukaan siivekkeet, että saadaan leveyttä hyppyyn. Eli esteellä ei ollut niikään korkeutta, vaan leveyttä. Tälläisellä esteellä koira ylimitoittaa hyppyään, ja saa hyvän hypyn. Noin 1,5 vuotiaana, aletaan vasta hyppyyttää täyis korkealla esteellä. Aluksi otetaan pelkästään paluuhyppyä.\nHarjoitus; koira jätetään esteen taakse istumaan, ohjaaja kiertää esteen toiselle puolelle ja asettuu lähelle estettä. Kun ohjaaja käskee ”hyppy”samalla nostaen palkkaa ylöspäin, jotta koira ymmärtää suunnata hypyn mahdollisimman ylös.\nKun hyppy sujuu hyvin ja koira tulee ohjaajaa päin, niin ohjaaja pystyy siirtymään kauemmaksi. Aina palkataan kun koira hyppää hyvin.\nSeuraavaksi opetetaan koira irtautumaan hypyssä ohjaajasta.\nHarjoitus ;Apuohjaaja on palkan kanssa esteen toisella puolella, käsketään koira ”hyppy” ja jos koira hyppää koskematta esteeseen, niin siitä palkka. Samanaikaisesti ohjaaja siirtyy esteen toisella puolella esteen läheisyteen ja kutsuu koiraa paluuhypylle ja palkkaa koiran.\nHaetaan koiralle puhtaasti virhe,\nKun apuohjaajan ja ohjaajan välinen hyppy sujuu, kerrotaan koiralle, mitä tapahtuu kun esteeseen kosketaan, koska muuten ei koira voi oppia sitä, mikä on kiellettyä ja mikä on sallittua.\nHarjoitus; apuohjaaja on esteen vierellä ja otetaan koiralle paluuhyppy ohjaajan luokse. Kun koira on esteen yli hyppäämässä, niin estettä nostetaan. Aluksi voidaan tehdä matalemmalla esteellä ja myöhemmin metrisellä. Estettä nostetaan niin, että se kopsahtaa koiran varpaisiin ja samantien ohjaaja huutaa ”Ei noin” . Koira hämmentyy ja samantien otetaan uusintahyppy ja estettä ei nosteta, koira hyppää puhtaasti ja siitä koiralle runsaasti suullista kehua ja palkka. Sitten uusitaan taas virheellä ja siitä kielto jne. näin koira oppii, että hyppyesteeseen ei kosketa.\nSeuraava vaihe on, että nostetaan koira viettiin, ja koiran pitää siltikin keskittyä hyppyyn. Siinä vaiheessa yleensä kun kapulaa aletaan heittämään koira menee siihen tilaan, ettei se varo itseään ja siksi kaikki estehypyn eri vaiheet tulee käydä tarkasti läpi.\nHarjoitus; ohjaaja pitää kiinni koirasta, apuohjaaja lähtee hetsaamaan lelulla koiraa, niin että koiran vietti nousee. Apuohjaaja passivoituu ja ohjaaja käskee ”hyppy”. Jos koira hyppää puhtaasti niin se palkataan. Jos yhtään koskee esteeseen, niin siitä kielto ja ei palkkaa. Sama toistetaa. Koira oppii vietin kautta hyppäämään hyvin ja vasta sen jälkeen otetaan nouto mukaan hyppyyn. Aluksi patukalla ja apuohjaaja varmistelee esteen toisella puolella, että patukka ainoastaan hyvästä hypystä.\nLähettänyt Giramin Elric "Väpä" klo 6.37 Ei kommentteja:\nVapun jälkeiset treenit kentällä!\nKiitokset Satu kajosmäelle kuvista!\nLähettänyt Giramin Elric "Väpä" klo 5.09 Ei kommentteja:\nIso Kirja; ilmaisutreenit ja tottis\nMaija kuvasi tänään Väpän tottiksen. Ennenkaikkea tutkailen pojan seuraamista ja seuraamisen askellusta. Askeltaminen näyttää välistä sellaiselta kolmiloikalta ja nyt mietin mikä on se , minkä koiralta hyväksyn.\nVäpän tottis 1 vuosi 11 kk\nLähettänyt Giramin Elric "Väpä" klo 10.00 Ei kommentteja:\nLähettänyt Giramin Elric "Väpä" klo 23.50 Ei kommentteja:\nLähettänyt Giramin Elric "Väpä" klo 5.56 3 kommenttia:\nVäpä on selkeä koira\nJa niimpä tämä minun pieni alokas Väpä poika teki maanantaina vierailun Kärkölään, Komentajan kouluun. Sieltä palattiin muutamaa erittäin hyvää koulutusvinkkiä rikkaanpana, eli ei laisinkaan turha reissu. Kiitokset Marko Koskensalo!\nLähdettiin Kärkölään Maijan ja toopermannin taustajoukkoihin ja samalla päästiin tarkistamaan omakin tilanne seuraamisessa ja noudoissa.\nHaukun tasoa-voiko sitä vielä parantaa??? Jos on hyvä suhde ohjaajaan, dominanssin (-haluaa hallita) aikaansaaminen haukussa voi olla aika haastavaa. Mutta kiihkeemmäksi voi koiran saada sanoi Koskensalo.\nSeuraaminen. Väpän seuraaminen oli teknisesti hyvää, virekin oli hyvää, ei pompota missään tapauksessa liikaa- Ylipäätänsä seuraamisessa ei ollut hirveästi sanomista. "Oikein näyttävää seuraamista" , kehuttiin.\nTehdään seuraamiseen pieni ongelma-katotaan mitä sitten tapahtuu. Otettiin Väpällä vähän pitempi seuraaminen ja ohjaaja oli passiivinen, pysähdys ja pitkä odotus. Odotettiin, lähteekö koiran vire laskemaan vaiko nousemaan. Väpän vire hiukan laski, ja syy todennäköisesti on se, sanoi Koskensalo, että koiraa on palkattu haukuttamalla vireen laskusta.\nKoira tulisi opettaa pitemmällä ajalla nostamaan viettiään ylös. Nyt on aika muuttaa Väpän päässä ajatusmaailma toisin päin- mitä pitempi seuraaminen sitä enemmän vietti nousee. Nuorelle koiralle tehdään niin, että kun vire lähtee laskemaan, vaaditaan korkeampaa virettä. Sen jälkeen kun koira on korkeammassa vireessä, niin sitten vasta haukuttaminen. Ja hukuttamisella tehdään vielä enemmän virettä, ja siitä sitten mennään uudestaan seuraamiseen ja palkataan koira.\nLuoksetulo-harjoitellaan saaliskyttäys pois Väpällä on nouto jo hyvä, ainoastaan se voisi olla voimakkaampi. Aluksi pelkkää luoksetuloa ja siihen viettiä. Lyhyt matka ja tämän jälkeen pitkä matka. Ja sen jälkeen, kun koira on siinä oikeasti hyvä, niin sitten vasta noutoharjoituksiin. Ja ns kolmionoutoa.\nLähettänyt Giramin Elric "Väpä" klo 5.13 Ei kommentteja:\neli pennusta harrastekoiraksi ja kuinka me sen teimme\nSeminaari Suomen FMBB IPO-joukkueen kisamatkan tukemiseen\nKana-Areena Längelmäki 9.3.2013\nKouluttajina seminaarissa toimivat Miia Kiviaho ja Petri Vänni\nMiia ja Petri kuuluvat vuoden 2013 IPO FBMM edustusjoukkueeseen.\nSemmassa käytiin teoriassa läpi harrastekoiran pentu-, nuoruus-, sekä aikuisvaihetta. Tämän jälkeen käytiin koeliikkeitä läpi, miten niitä kannattaa treenata ja mitenkä ylläpito tapahtuu kouluttajien omien koirien havainnollistamana. Lisäksi yleisöstä valittiin halukkaiden joukosta esimerkkikoiria, joilla oli eri liikkeissä korjattavaa.\nPitäisi ilmoittautua rohkeasti kokeeseen, sillä se on tämän harrastuksen tarkoitus.\nNyt on kyllä on istuttava pöydän ääreen ja otettava kynä käteen ja suunniteltava tuleva kausi, kuten semmassa ohjeistettiin. Minulla ja Väpällä on nimittäin tämän vuoden tavoitteena ensimmäinen koe ja nyt ollaan siinä koulutusvaiheessa Väpän kanssa , että alan ajamaan sitä kaavioon, ja kisavalmiiseen suoritukseen. Koira osaa jo temput pienessä osissa ja silloin tällöin on aika kokeilla kokosuorituksia. Semmassa sain erittäin hyviä ohjeita, kuinka tasta koulutusvaiheesta edetään kohti kisaa. Listasin niistä ne, asiat, mihin meidän tulisi keskittyä. Listasta tuli pitkä kuin nälkävuosi eli on myös aika katsoa peiliin. Olenko treenannut tarpeeksi monipuolisesti vaiko urautunut treenaamaan vaan tiettyjä asioita. Hyvät tulokset eivät tule ilmaiseksi, joten listan perusteella on vielä pikkaisen hommia ennen koetta!!!\nTreeneissä valmistellaan kokeeseen ns nostatus pisteitä .\nJos koiran opettaa haukkumaan niin yhtä lailla se on opetettava hiljaiseksi. Silloin vasta haukutus tulee hyötykäyttöön. Koira annetaan haukkua ainoastaan silloin kun sille annetaan lupa.\nJossain vaiheessa koira ennakoi, ennakointi on itse asiassa hyvä asia, koira on oppinut jotakin.\nSitten kun liike on koiralle varma, niin liikkeeseen tehdään vietin nostoja. Aletaan rikkomaan kaavaa.\nVahvistetaan että koira säilyttää jäävissä odottamisen ja tehdään odottamiseen viettiä.\nPitää nyt olla tarkkana, että koira pystyy tekemään temput rennosti ja täyspainoisesti ja koira ei ole saalistiltissä.\nOhjaajan jännitettä hengityksen ja vartaloliikkein enemmän liikkeisiin.\nKun koira hidastelee luoksetulossa, niin ei koskaan palkata sitä siitä.\nVarmistettava apuvälineillä, että koira tekee oikein liikkeet mm eteenistumisessa.\nSelkeä merkki, kun koira saa tulla taistelemaan ohjaajan kanssa kapulasta.\nKontaktin ottaminen ennen lähtöä kapulalle. Opetetaan koira niin, että koira katsoo minne ohjaaja heittää kapulan ja vasta sitten ottaa ohjaajaan kontaktin.\nTehdään viettiä noutokapulatelineeseen\nHarjoituksissa ja kokeessa mennään noutokapulatelineelle aina samasta suunnasta niin päin että ohjaajan on helppo ottaa kapula telineestä ja ei tarvitse kurkotella koiran yli.\nYlikoulutetaan koira ja tehdään tahallaan virhe.\nTreenataan ”saako heittää uudestaan”, ettei se tapahdu ensimmäisen kerran kokeessa.\nEsteillä vietti ensin sitten sitten vasta kapulan heitto.\nYlipäätänsä treenataan kaikkea mahdollista, mikä voi liittyä kokeeseen....\nBh kaavion täytyy tulla selkärangasta! Sitä nyt harjoittelemaan mielikuvaharjoittein ja käytännössä ilman koiraa. Harjoiteltava koiran kanssa kahdeksikkoa.\nHarjoitellaan koiran kanssa myös sitä, että koe ei välttämättä päädykkään eteenmenoon.\nTotutetaan koira odotuksiin. Liikkeiden välissä, koira ei saa vapauttaa itseänsä ja alkaa katselemaan ympärilleen vaan koiran on pysyttävä siinä välitilassa.\nVarsinaisiin paikallaolotreeneihin lisätään häiriötä. Ihan ennen kun otetaan toinen koira, on aluksi apuna ihmisiä huutelemassa käskyjä ja liikkumassa kentällä.\nBh koe ja alemman luokan kokeet ovat välietappeja.\nLopuksi on hyvä harjoitella tuulettamaan itsevarmasti, vapautuneesti, mutta ei ylpeästi, sanoi Petri semman päätteeksi!\nKiitän seminaarin kouluttajia, Miiaa ja Petria tästä paivästä ja toivota heille menestystä, kuten myös koko Suomen kisajoukkueelle, runsain mitoin tulevaan koitokseen!!!\nOnnea matkaan Suomen MM FMBB IPO joukkue!!!\nLähettänyt Giramin Elric "Väpä" klo 4.07 Ei kommentteja:\nUkonselkä Kolhossa 4.3.2013\nLähettänyt Giramin Elric "Väpä" klo 6.15 Ei kommentteja:\nTeen paljon eri variaatioita noudossa, jotta mielenkiinto pysyisi kapulaan.\nKoiralle täytyy jatkuvasti keksiä jotakin uutta yllätyksellisyyttä treeneihin, jota into esimerkisksi noutoon pysyy hyvänä.\nNoudon eri osa-alueet hiljalleen parantuneet : meno kapulalle, isku, kapulan pito, paluu ja eteenistuminen, mutta petrattavaa on vielä paljon. Paluuvauhtia ollaan saatu lisää laumavietillä ja eteenistuminen suoraksi "putkipolulla". Koira oppii korjaamaan loppuasennon suoraksi, kun putkipolku ei anna muuta mahdollisuutta. Kapulan potkiminen saatiin pois rimoilla, joita käytän melkein aina ja samalla parani isku. Haukuttaminen ylipäätänsä on auttanut kaikkeen-saaliskyttäys on vähentynyt ja samalla noutoon saatu uutta mielentilaa.\nKun koiran vire nousee tottiksessa, tulee myös lieveilmiöitä mukaan\nSeuraaminen on kaikkinensa vaikeaa. Paikan pitää korrektisti, eikä paina, mutta askeltaminen saisi olla nätimpää ja helposti heittää loikalle. Yksin treenatessa vaikea puuttua ja apparinkin oltava tarkkana, sillä hyväksyn koiralle ns joka kolmannen askeleen pompun.\nVäpä haukkuu mielellään ja haastaa ohjaajaa\nHaukku alkaa olla vaativaa ja virettä nostavaa, mutta pientä lisäystä vielä kaivattaisiin. Lähtökohtana on, että työskentelyvirettä ei ole koskaan liikaa.\nVaikka tavoitteet ovat korkeat, niin aina joutuu tekemään kompromisseja.\nJäävät ovat hitaita, ja olen hiukan sitä mieltä, että pakote ei tulisi hirveästi tuottamaan aktiivisuutta, vaan koira alkaisi vastustamaan ja jännittymään. Mielummin säilytän koiran hyvän ilmeen seuraamisessa, kuin painestunutta vilkuilua.\nUusissa säännöissä sanotaan, että pysähdysliikkeiden kohdalla on viisi pistettä istuminen, maahanmeno tai seisominen, mutta sen jälkeen 5 pistettä tulee kaikesta muusta. Loppujen lopuksi ei ole niikään arvokas itse istuminen tai istumisen nopeus. Jos koira menee salaman nopeasti istumaan, mutta istuu hyvin jännittyneesti ja väistämällä, niin se tulee menettämään pisteitä tunnetilasta. Tai esim valmisteleva osuudessa seuraaminen. Koira tulee jossakin kohtaa oivaltamaan, että kohta tulee istuminen, joka ahdistaa sitä, ja niin seuraaminen ei ole enään rentoa ja halukasta.\nVäpä 1 vuosi 9 kk tottis\nLähettänyt Giramin Elric "Väpä" klo 8.02 4 kommenttia:\nOn ollut aurinko hukassa koko kevään ja tänään se tuli esiin :)\nLähettänyt Giramin Elric "Väpä" klo 1.24 Ei kommentteja:\nTottiskoulutus Outi Hermiö Kana Areena 17.2.2013\nJärj. Keski-Suomen Palveluskoirayhdistys\nVuonna 93 tuli ensimmäinen oma koira Outille. Nyt hänellä on menossa jo neljäs koira. Ensin oli kaksi bokseria. Kansallisten lajien lisäksi toisella Outi suoritti ensimmäisen suojelukokeensa. Tällä hetkellä on toinen malinois menossa, lajeina suojelu ja erikoisjälki.\nOuti käy jonkin verran kouluttamassa, jälki ja tottis ovat intohimoja, Outilla on myös uunituoreet PK tuomarin paperit taskussa ( IPO, FH ja tottelevaisuus kaikissa lajeissa).\nOutin ajatuksia tottiksesta.\nOuti treenaa kolmen tädin porukassa. He ovat ns ”pehmeen linjan kouluttajia” , ja kutsuvat itseään ”kukkatädeiksi”. Outi haluaa, että koira on tottelevaisuudessa iloinen, aktiivinen ja koira rakastaa tehdä töitä ohjaajansa kanssa.\nPentu koulutetaan aina ruualla, ja myöhemmin käytetään sekapalkkausta, mikä tarkoittaa sitä, että, joka treeneissä on sekä ruokaa, että lelu palkkana. Outi on todennut sekapalkkauksen todella hyväksi tavaksi. Ruualla mm pystyy palkkaamaan siten, niin että jokin asia ei keskeydy sillä lelupalkkaus yleensä keskeyttää tempun.\nOutin oma oivallus on esimerkiksi käyttää kahta vapautuskäskyä. Toinen on ZIP mikä tarkoitaa koiralle, että mahtavaa, upeeta, kohta tulee superpalkka ja toinen käsky on ”vapaa”, mikä taasen tarkoittaa koiralle, että meni väärin, yritä uudestaan! Jälkimmäiseen ei sisälly mitään korjausta, ei kieltoa, ei mitään negatiivista . Sanaa ei käytetä missään muualla kuin tottiksessa. Kun arjessa esim päästetään lenkillä koira irti, sanotaan esim. ”saa mennä”. Pennulle opetetaan sana jo ensimmäisissä harjoituksissa. Kun pennun keskittyminen herpaatuu sanotaan ”vapaa” ja ohjaaja ns hylkää pennun, siirtymällä pennun ”alta” pois ja muuttuu passiiviseksi. Tämän jälkeen odotetaan, että pentu olisi aktiivinen, ja hakisi ohjaajalta huomiota. Kun pentu aktiivisesti tavoittelee ohjaajan huomiota, niin silloin sitä kehutaan ”hyvä, hienoa” ja tämän jälkeen tulee ruokaa. Myöhemmin ei koskaan korjata muutoin koiran asentovirhettä, kuin sanomalla ”vapaa”. Esimerkiksi jos aikuinen koira tekee väärän liikkeen jäävissä tai maahanmeno on liian hidas, niin ohjaaja sanoo ”vapaa” ja tämän jälkeen sanalle ehdollistettu koira tulee heti automaattisesti pyytämään uutta mahdollisuutta suorittaa temppu. Sanaa pystytään käyttämään kaikkialla. Esim eteenmenossa jos koira kaartaa vähän oikealle käskyn jälkeen, tai lähtee vähän hitaasti niin ohjaaja huutaa ”vapaa”. Käskystä koira tietää, että se ei saa mennä palkalle. Koira tulee takaisin ja se saa uuden mahdollisuuden. Tämän kautta on mahdollista ottaa vaikka kuinka monta toistoa, virheiden korjaamisia, mihin ei sisälly mitään stressiä.\nMyös ääntämiseen tehokas keino, eli jos koira ääntelee, niin sanotaan ”vapaa”.\nOutin ryhmässä koirat opetetaan naksulle. Naksua käytetään alusta asti mukana ja koirat myöskin ehdollistuvat sille. Naksua käyttää sekä apuohjaaja että yksin treenatessa koiran oma ohjaaja. Ryhmässä katsotaan toisten treenejä, ja varsinkin nuorelle koiralle annetaan naksulla koko ajan palautetta sivusta. Esim palkkaustilanteessa naksu on loistava apuväline kertomaan ohjaajalle koiran oikeasta toiminnasta ja oikeaaikaisesta palkkauksesta . Yksi naksu tarkoittaa että ohjaajan tulisi vahvistaa oikeaa tekemistä suullisesti, ilman että tekeminen keskeytyy, kaksi naksua tarkoitaa, että koira voidaan vapauttaa ja sille annetaan superpalkka.\nOhjaajan kehon hallinta\nOuti kiinnittää koulutukseessa paljon huomiota oman kehon hallintaan, varsinkin seuraamisessa. Koira katsoo oman rintamasuunnan ohjaajan kropasta ja seuraa sen mukaan. Jos seuratessa ohjaaja tuijottaa koiraa, ohjaajan rintamasuunta asettuu väärään asentoon suhteessa koiraan ja kun ohjaaja myöhemmin oikaisee itsensä esim kokeessa, koira hakeutuu opetettuun näkymään eli ohjaajan eteen. Siksi ennen kuin seuraaminen on valmis, ei treenata seuraamista yksin. Aina apuohjaaja katsoo vierestä tai kaksi apuohjaajaa, yksi vierestä ja toinen takaa.\nTemput osiin ja paljon toistoja\nTemput treenataan tosi pienissä palasissa. Esimerkiksi Outin koira saa suorittaa vain neljä kokonaista noutoa vuodessa. Outi treenaa paljon, vaikka kaksi kuukautta vuodessa pidetään treenitaukoa. Yleensä tauko alkaa viimeisten kisojen jälkeen. Tauon jälkeen hiljainen kausi, 3-4 treeniä viikossa. Kun päästään kevääseen, niin kuusi tottistreeniä viikossa, päälle jäljet ja purut. Yksi vapaapäivä koirilla on aina per viikko.\nTyöskentely aloitetaan kentän laidalta.\nKun treenataan koetta ajatellen, niin koirankin tulisi oppia, että kentän laidalta alkaa työskentely. Jo pikkupentu opetetaan siihen. Koiraa ei voi alkaa virittelemään vasta tuomarin kättelyn jälkeen.\nHarjoitellaan hallinnassa kentältä poistumisia.\nKun ajatellaan koesuoritusta, niin koesuoritus ei pääty koskaan eteenmenoon, vaan eteenmenon jälkeen koira tulisi saada vielä paikalloloon tai arvosteluun. Jos koira aina vapautetaan eteenmenon jälkeen, niin se vaikuttaa jo eteenmenossa koiran keskittymiseen. Se alkaa herpaantumaaan ja eteenmeno ei ole määrätietoinen ja voimakas. 95 % kentältä poistumisista tehdään hyvässä hallinnassa. Koira vapautetaan vaihtelevasti palkalle. Joskus vapautetaan 20 metriä ennen kentän loppumista, joskus 10 metriä ja joskus seurautetaan kokonaan ulos kentältä autolle asti ja niin edelleen.\nSiirtymiset temppujen välillä\nSäännöt sanovat, että kaikki väliseuraamiset, eli siirtymät vaikuttavat arvosteluun. Outin koirat eivät koskaan mene vaapaana mihinkään kentällä. Pikkupennusta alkaen harjoitellaan siirtymisiä kentällä. Jos liikutaan kentällä yhdessä, niin se on aina seuraamista ei mitään sinneppäin. Jos koira vapautetaan kentällä juoksemaan pallon kanssa, niin sinä aikana ohjaaja ei siirry telineelle, vaan ottaa koiran hallintaan, siinä kohtaa missä vapautti koiran, ja menee hyvässä seuraamisessa yhdessä koiran kanssa telineelle.\nKoira on ihana, kun se kestää vieraan käsittelyn.\nVäpän virettä on nostettu seuraamiseen, nostettu myös hiukan vaatimista, kuten myös kestoa. Haukku alkanut tuottamaan. Haukutettu. Väpän seuraamisessa tällä hetkellä ongelmallisinta on se että seuraaminen on alkanut pomputtaa. Tänään kuitenkaan ei Väpä hirveästi pomputtanut. Outi kehui, että Väpän seuraaminen on teknisesti tosi nättiä vaikkakin väliin tekee semmoisen doobermannipompun. Seuraamisessa saisi olla vielä enemmän voimaa. Samalla se pomppiminen kenties jäisi pois.\nAluksi voitaisiin lähteä pomppivaa seuraamista rikkomaan rytminmuutoksilla, jotta Väpä löytäisi sen oman rytminsä. Seuraamisessa ohjaaja muuttaa kävelyä-pitkien askelten väliin lyhkäsempiä askeleita, kuitenkin säilyttäen saman temmon ja rytmin; lyhyillä reippaasti, pitkillä reippaasti. Koira joutuisi enemmän keskittymään seuraamiseeen.\nSitten haettaisiin sitä voimaa seuraamiseen. Harjoitteeseen täytyy olla koira, joka uskaltaa vastustaa. Ns estetään koiraa ja kun koira pyrkii seuraamispaikkaan voimakkaammin päästetään koira ohjaajan tykö seuraamispaikkaan ja ohjaaja palkkaa koiran. Jos heti liikkeillelähdössä haluaa sitä voimaa, niin koira otetaan haukulle ja apuohjaaja vetää liinasta koiraa taakseppäin, ja hyvästä haukusta ja pyrkimisestä apuohjaaja päästää koiran haukkuun ohjaajan eteen.\nTänään kokeiltiin liikkeelle lähtöjä apparilla. Otin koiran haukulle, kutsuin seuraa, Outi esti liinalla koiraa lähtemästä, kävelin kaarella koiran edestä, niin että etäisyys koirasta ei ollut yli kahta metriä, jotta koiran oli helppu tulla seuraamisen imuun kun pyrkiminen oli voimakkainta. Aluksi annettiin palkka pelkästä hyvästä haukusta. Myöhemmin hyvästä pyrkimisestä seuraamispaikkaan.\nHarjoite toimi Väpällä. Seuraamisen askellus ja rytmi olivat puhtaita ja selkeästi voimaa tuli mukaan. Näitä harjoitteita aina silloin tällöin, sekä lisäksi jo aiemmin saatuja ohjeita mm.teen seuraamisessa rytminmuutoksia, puutun pomppimiseen selkeästi kiellolla, ja välillä teen virheen suuremmaksi ja ns katoa alta.\nOuti kuitenkin muistutti, että aina on temppujen tehtävä korjaamiset niin, ettei niistä tulisi rutiinia koiralle. Vaihdellen ja taas vaihdellen.\nKiitän päivästä kouluttajaa Outi Hermiötä, järkestäjää Keski-Suomen Palveluskoirayhdistystä ja kaikkia mukana olleita! Mielenkiintoista oli ja taas jotakin kotiipäin viemistä!\nLähettänyt Giramin Elric "Väpä" klo 5.06 Ei kommentteja:\n10.2.2013 Kanalan areena Giramin kasvatit\nGiramin kasvatit kokoontuivat taasen kerran Miian ohjaukseen ja kyllä täytyy sanoa, että se Kiviahon Miia on yliveto!!! Kouluttajan tulee nähdä kokonaisuus, ollut ja mennyt, tulevaisuus, koiran ohjaaja ja koira. Hyvä kouluttaja lukee koirakkoa kuin avointa kirjaa ja pystyy antamaan rakentavia ohjeita koiran ohjaajalle. Kouluttajalla täytyy olla aivan valtaisa kokemus opettamastaan asiasta ja avoin mieli uuden oppimiselle.\nE-pennut täyttävät äitienpäivänä kaksi vuotta ja bh koe olisi tämän vuoden tavoita ja nyt jos milloinkaan Miian erinomaiset kouluttajan taidot tulevat enemmän kuin tarpeeseen. Väpän kanssa ollaan treenailtu ahkerasti koko talvi-siis päivittäin jokunen minuutti ja niimpä niitä koulutusvirheitäkin kaiken oppimisen lisäksi on tarttunut matkaan. Onneksi tämä päivä toteutui!!!\nLaitetaan koira tekemään niitä oikeita asioita!!\nEnemmän hallintaa, jos koira pomppii seuraamisessa. Pomppimiseen on puututtava selkeästi heti kiellolla. Ohjaaja voi myös tehdä virheen suuremmaksi ja ns kadota alta. Jos koira pompottaa seuraamisessa, niin se saattaa hidastaa myös jääviä.\nSe millä Väpä tullaan nostamaan, niin haukun kautta EI hetsaamalla\nVuotiaalle Väpälle haukku ei tuottanut vielä mitään, mutta nyt haukku alkaa tuottamaan jo virettä . Haukku kuulostaa tänä päivänä erilaiselta, vaativalta.\nTässä koulutusvaiheessa Väpän uusi tehtävä olisi käynnistää ohjaajan kanssa yhteinen liikkeelle lähtö haukutuksen jälkeen. Koiraa ei enään tarvitse saada mukaan vauhdikkaasti vaan liikkeelle lähtö tulisi olla jo rauhallinen. Koira alkaa olla myös siinä vireystilassa, että sitä aletaan säätelemään.\nPalkka yhtäaikaa kahdella kädellä Olen palkannut koiran eteenistumisen yhteydessä aina samasta suunnasta, joten eteenistuminen on alkanut vinottaa. Nostan oikealla kädellä pallon liivinkauluksesta vetoketjun kohdalta esiin. Toinen syy vinotukseen voi olla se, että olen sanonut palkkasanan ZIP vasta sen jälkeen, kun käsi on jo mennyt palkalle. Tästä lähin kaivan palkan esiin yhtäaikaa kummallakin kädellä, silloin saa palkan annettua keskeltä ja olen tarkkana sen ZIP sanan kanssa.\nSeisominen takkuili, ja useamman toiston jälkeen sain koiran seisomaan apujen kanssa.\nTulisi muistaa, että kaikkiin apuihin koira jää kiinni, jos niitä ei osata häivyttää ja jäävistä seisomiseen olen antanut voimakkaita apuja, melkeimpä tänne asti. Koira ei saa nähdä takapalkkkaa kun se jätetään sinne. Koiran voi laittaa makuulle ja sivellä pitkiä vetoja kämmenellä koiran selkää pitkin vihjeeksi koiralle, että nyt tulee seisominen. Samalla voi jättää takapalkan maahan koiran huomaamatta.\nNyt täytyy jo vaatia ja vaatimustasoa nostaa. Esimerkiksi jos on annettu temppuun koiralle apuja, niin heti perään tehdään temppu ilman apuja ja palkataan vasta sitten.\nNoudossa ei aina tarvitse luovutusta tehdä. Jatkossa ei kaavamaisesti aina pitoharjoitusta noudon lopuksi. Jos aina taistelu kapulasta johtaa pitoharjoitukseen, mikä ei koirasta ole niinkään mukavaa, alkaa luoksetulo hidastumaan. Välillä voisi sanoa vain ”irti” ja koira saa pudottaa kapulan maahan tai ohj käteen ja siitä palkka.\nKiva oli nähdä teitä Giramin porukka!!! Loisto koiria ja koiran ohjaajia ootte kaikki!!! Niin hyvältä näytti tekeminen!! Innolla odotan seuraavaa tapaamistamme!\nJa se ihana Marian penneli!!! Rapsutuksia!\nLähettänyt Giramin Elric "Väpä" klo 10.45 Ei kommentteja:\nKouluttajana Elina Will 20.1.2013\nKeski-Suomen Palveluskoirayhdistys järjesti tottispäivän Längelmäen Kana Areenalla. Kouluttajana toimi Elina Will, Jyväskylästä. Elinalla on 18 vuotta koiraurheilutaustaa eri lajeissa ja tällä hetkellä suojelu on lähinnä sydäntä. Elina ja hänen miehensä ovat nostaneet hiljalleen hiipuneen suojelukoulutuksen Jyvässeudulla taas jaloilleen. Koulutuksessa oli mukana kokeneita että vähemmän kokeneita koirien ohjaajia, nuorien että vähän vanhempien koirien kanssa. Mukana oli 8 harjoituskoirakkoa, lisäksi jokunen kuunteluoppilas.\nJokainen koirakko teki niitä asioita, joita halusi työstää kouluttajan kanssa.\nElina ohjasi jokaista koirakkoa hyvin yksilöllisesti huomioonottaen erilaiset koulutustavat. Hän suositteli, että koirat lämmitellään, ennen omaa vuoroaan eikä sisällä hallissa koirat saa touhuta omiaan, vaan koirat tulisi laittaa käskyn alle odottamaan, kun esimerkiksi ohjaaja puhuu kouluttajan kanssa. Tänään käsiteltiin mm kisakoiran valmennusta kokeeseen hyvin monipuolisesti. Seuraamista ja seuraamisen osa-alueita nähtiin eniten, sillä seuraaminen heijastuu kokeessa kaikkiin liikkeisiin ja se tulee näkymään myöskin kaikkien liikeiden välissä.\nMinun ja Väpän osuus\nMeidän vuoro oli tulla tottistelemaan kolmantena koirakkona. Kerroin kouluttajalle, että olemme viimeaikoina seuraamiseen tehty mielentilaa ja noudon eri osa-alueita otettu päivittäin ja niinpä halusin hänen näkemyksen viretilasta ja noudosta ylipäätänsä.\nAlkuun otettiin ilmoittautuminen. Palkkasin koiran heti ”tuomarin” kättelyn jälkeen. Elinan mielestä mielummin olisi pitänyt siirtyä seuraamispaikkaan ennen palkkaamista, jotta vietti opetetaan koiralle nostamaan vasta seuraamisen lähtöpaikalla.\nSeuraaminen on kaunista ja viettiä tarpeeksi, koira on hyvässä asennossa, hyvässä tilassa ja aivan suora. Seuraamisen yhteydessä Väpä muutamassa lähdössä teki epämääristä pomppua etupäällä ja siihen minun tulisi kiinnittää huomiota. Kokeessa koiran täytyy askeltaa, ei pomppia. Palkattava silloin, kun koira kävelee tasaisesti etujaloillaan. Pompun aikana seuraamisasento myös hiukan aukeaa.\nEdelleen minun tulisi liikkua rauhallisemmin, ei ole mihinkään kiire. Täyskäännöksen teen liian nopeasti, vaikka koira korjaakin hyvin.\nPalkan suuntaaa tarkisteltava, sillä nyt se palkkaantuu etu viistoon, kun patukka lentää sinne. Mielummin palkka heitettävä niskasta mahdollisimman lähelle koiran lapaa maahan , lapalinjan takapuolelle, niin että koira lähtee palkalle taakseppäin. Voisi myös kokeilla,että pitää palkkaa seuraamisessa koiran puoleisessa kädessä ja siitä pudottaa lavan kohdalta maahan. Myöskin koira on erittäin hyvin ehdollistettu palkkasanaan ZIP , joten sen jälkeen palkalla ei ole kiire.\nKun koira osaa haukkua ja tietää mitä ohjaaja haluaa, ja mitä enemmän väistän haukkuvaa koiraa, sitä enemmän olen saalis. Haukku alkaa salpaantumaan ja silloin se ei myöskään tuota mitään. Elikkä täytyy katsoa myös sitä, mitä oma koira kestää. Haukussa voidaan koiraa haastaa, tiukka tuijotus ja liikutaan koiraa kohti. Kun ääni tulee voimakkaampana, koira on myös voimakkaampi, jos haukku tulee heikosti, voi koira olla saaliilla.\nVäpän nouto on kokonaisuudessaan hyvällä pohjalla, joten siitä on hyvä lähteä jatkamaan. Noudossa ote oli puhdas koko ajan. Nyt vaan lisää viettiä kapulalle menemiseen ja paluuseen. Koira ottaa hyvin kapulan maasta ja kääntyy heti ohjaajaa kohden. Isku ei ole kovin voimakas, mutta on muistettava että kaikkia koiria ei koskaan saada iskemään kapulaan voimakkaasti. Tasamaa nouto kannattaa tehdä pitkällä matkalla, ja jos suinkin on appari käytettävissä, niin appari voisi heittää kapulan vieläkin pidemmälle. Silloin tällöin koiran voisi lähettää liikkuvan kapulan perään. Useinmiten noudon palautus nopeutuu siinä vaiheessa kun meillä rupee olemaan esteet välissä.\nKiitokset kouluttajallemme Elinalle ! Päivä oli hyvin mielenkiintoinen ja antoisa! Kouluttaminen kisakoirakoksi on pitkä ja päättymätön tie, mutta sille kannattaa lähteä. Matkan varrella tapaa ystäviä ja oppii paljon niin itsestään kuin koiristakin.\nLähettänyt Giramin Elric "Väpä" klo 5.32 4 kommenttia:\n Ukonselkä Kolhossa 4.3.2013\nOn ollut aurinko hukassa koko kevään ja tänä...


Reitti on todella hyvin merkitty. Puista löytyy sopivin välimatkoin keltaisia merkkejä ja lisäksi yllä olevia opastekylttejä on muutamia matkan varrella. Polut ovat myös todella helppoja kulkea ja matkan varrella näkyy kivoja lampia ja paljon metsää. Hiljaistahan metsässä ei voi koskaan sanoa olevan, mutta autojen ääniä ei tänne pahemmin kuulunut.\nSiitä onkin aikaa kun olen viimeksi kävellyt itsekseni pitemmän matkan. Ja teki kyllä taas hyvää. Kävellessä on pakko keskittyä omaan itseensä ja kuunnella omia ajatuksiaan. Tuli taas tajuttua, että kahden vuoden aikana asiat ovat muuttuneet huomattavasti ja aikalailla erilaisia juttuja tulee mietittyä nyt kuin silloin. Hyvä niin.\nkesäloma pääkaupunkiseutuvinkit retkeily\nTunnisteet: kesäloma pääkaupunkiseutuvinkit retkeily\nLuukki on kyllä kiva! Kuten koko muukin Nuuksion alue. :) Salmen ulkoilualue on vähiten mun mieleen, siellä on liian hyvät ja isot polut. Tykkään kun on pieniä polkuja ja paljon järviä. :)\npiikkipaatsama 20. heinäkuuta 2014 klo 22.11\nJust mietiskelin, että pitäis vielä tässä loman aikana yrittää ehtiä käveleskelemään vaikkapa Nuuksioon. On vaan päivät näköjään aika täynnä lopuille päiville, mutta ehkä sitä ehtis... :)